title: Frances

text: "Frances" kuvattiin syksyllä vuonna 1981. Elokuva kuvattiin Technicolor-elokuvausmenetelmällä Kalifornian Los Angelesissa, Santa Claritassa ja Santa Anassa sekä Washingtonin Seattlessa noin 8 miljoonan dollarin budjetilla.


title: Frances

text: Jessica Lange ja Sam Shepard tapasivat elokuvan kuvauksien aikana. Lange ja Shepard olivat yhdessä melkein kolmekymmentä vuotta vuoteen 2010 asti, ja he saivat kaksi lasta.


title: Frances

text: "Frances" sai ensi-iltansa kotimaassaan Yhdysvalloissa 3. joulukuuta vuonna 1982. Elokuvaa levitettiin Yhdysvalloissa vain rajoitetusti. Suomeen elokuva saapui elokuvateattereihin 29. heinäkuuta vuonna 1983. Universal Pictures toimi elokuvan levittäjänä Yhdysvalloissa vuonna 1982. "Frances" tuotti Yhdysvalloissa noin 5 miljoonaa dollaria.


title: Frances

text: Rotten Tomatoes -sivustolla elokuvalla on "tuore" 93 prosentin arvosana, joka perustuu viiteentoista arvosteluun. Ainoastaan yksi arvostelu on negatiivinen. Melkein 3 500 arvionsa tehdystä käyttäjästä 78 prosenttia piti elokuvasta. Etenkin Jessica Lange sai roolisuorituksestaan kriitikoilta ylistävät arvostelut. Vuonna 2006 Langen roolisuoritus Frances Farmerina sai sijoituksekseen 85. "Premiere"-aikakauslehden listalla "100 suurinta roolisuoritusta kautta aikojen".


title: Frances

text: "Frances" on julkaistu moneen otteeseen VHS:lle ja DVD:lle. Viimeisin DVD-julkaisu julkaistiin 2. maaliskuuta vuonna 2010, ja sitä ennen muun muassa vuosina 1999, 2002 ja 2004.


title: Saari (televisiosarja)

text: Saari () on kreikkalainen televisiosarja, joka perustuu Victoria Hislopin samannimiseen romaaniin "Saari" ("The Island", 2005). Se sijoittuu Kreetalle Spinalóngan saaren leprapotilaiden yhteisöön sekä läheiseen Plákan kylään, ja kertoo tämän yhteisön jäsenten traagisista kohtaloista useiden vuosikymmenten ajalta. Sarjaa esitettiin Kreikassa vuosina 2010–2011, ja se sai suuren suosion ja hyvän vastaanoton myös kriitikoilta. Sen esitysoikeudet on myyty useaan maahan, ja Suomessa se esitettiin vuosina 2013–2014 (uusinta 2015).


title: Saari (televisiosarja)

text: Lepra eli spitaali tai Hansenin tauti on krooninen sairaus, joka aiheuttaa epämuodostumia iholle ja muualle kehoon. Taudin tarttuvuuden vuoksi siihen sairastuneet eristettiin aiemmin muusta yhteisöstä. Spinalóngan saari toimi tällaisena leprasiirtolana vuosina 1903–1957. Samaan aikaan saari toimi myös vankilana joillekin terveille, jotka joutuivat vankeuteen sairaiden joukkoon.


title: Saari (televisiosarja)

text: Elämä Spinalóngalla oli ankaraa. Saari on karu ja siksi kaikki ravinto täytyi tuoda muualta. Saaren asukkaat saivat valtiolta rahallista tukea, minkä ansiosta he saattoivat käydä kauppaa läheisten Plákan ja Eloúntan kylien asukkaiden kanssa. Lepraan löydettiin toimiva lääke ja saaren leprasiirtola suljettiin lopulta vuonna 1957.


title: Saari (televisiosarja)

text: Hislopin romaanin menestys herätti kiinnostuksen tehdä siitä filmatisointi. Hislop halusi antaa oikeudet kreikkalaisille. Romaanin tarina laajennettiin 26-osaiseksi televisiosarjaksi, mitä varten Hislop lisäsi tarinaan tapahtumia ja henkilöitä. Sarja kuvattiin Kreetalla aidossa ympäristössä Spinalóngalla, Plákassa, Epáno Eloúntassa ja Ágios Nikólaoksessa. Kuvauksissa auttoi noin 700 paikallista avustajaa. Sarja on yksi kreikkalaisen televisiotuotannon kalleimpia; sen tuotantokustannukset olivat noin 4 miljoonaa euroa.


title: Saari (televisiosarja)

text: Sarjan esittelyfilmin ensiesitys järjestettiin Ágios Nikólaoksessa 10. lokakuuta 2010. Ensiesitys televisiossa oli seuraavana päivänä, 11. lokakuuta. Sarja sai suuren suosion Kreikassa. Sitä seurasi noin 35 prosenttia kreikkalaisista televisionkatsojista, ja illalla sarjan lähetysaikaan lähes 62 prosenttia sen hetkisistä televisionkatsojista seurasi sitä.


title: Saari (televisiosarja)

text: Sarjan oikeudet on myyty useaan maahan, muun muassa Bulgariaan, Britanniaan, Kroatiaan, Makedoniaan, Romaniaan, Serbiaan, Turkkiin, Unkariin ja Venäjälle. Suomessa sarjan esitti Yle Teema. Ensimmäisen jakson esitys oli 10. joulukuuta 2013 ja viimeinen esitettiin 10. kesäkuuta 2014 (uusinta 25. toukokuuta – 21. heinäkuuta 2015).


title: Saari (televisiosarja)

text: Sarjan kehyskertomus sijoittuu nykyaikaan. Nuori kreikkalaisenglantilainen nainen Alexis Fielding lähtee äitinsä suvun kotiseudulle Kreetan saarelle etsimään tietoa siitä, miksi äiti on aina vaiennut suvun menneisyydestä. Plákan kylässä Alexis tapaa Foteinín, vanhan naisen, joka oli hänen isoäitinsä sisaren paras ystävä. Foteiní alkaa kertoa suvun tarinaa. Kertomus alkaa vuodesta 1939 ja sijoittuu Plákaan ja sen edustalla sijaitsevaan Spinalóngan saareen. Saarella sijaitsi useita vuosikymmeniä leprasiirtola.


title: Saari (televisiosarja)

text: Foteiní kertoo Alexikselle tämän isoäidin äidistä, Plákan kyläkoulun opettajasta Eléni Petrákista, tämän miehestä Giórgis Petrákiksesta sekä heidän kahdesta tyttärestään Maríasta ja Ánnasta. Giórgiksen tehtävänä on kalastajantyönsä ohella kuljettaa ihmisiä ja ruokaa Spinalóngalle veneellään. Saarelle lepran vuoksi joutuneet ovat kyläyhteisön kannalta lähes kuin kuolleita, sillä heitä ei juurikaan voi tavata, ja yhteyttä voi pitää ainoastaan kirjeitse ja harvojen saarella vierailevien kautta. Kyläläisistä ainoastaan Giórgis pääsee työnsä kautta käymään saarella. Eräänä päivänä Eléniltä löydetään lepra, ja niin Giórgis joutuu viemään vaimonsa Spinalóngaan.


title: Saari (televisiosarja)

text: Eléni pyrkii rakentamaan elämäänsä Spinalóngalla. Elämä saarella on karua, mutta lopulta hänestä tulee saaren koulun opettaja. Toisen maailmansodan aikana saksalaiset tulevat Plákaan, mutta karttavat saarta. Eléni kuolee lepraan sota-ajan lopulla. Jäljelle jäänyt perhe jatkaa elämäänsä Plákassa. Kreikan sisällissodan jälkeen aikuiseksi kasvanut Ánna menee naimisiin rikkaan maanomistajan pojan Antréas Vandoulákiksen kanssa. Hän kätkee totuuden äitinsä kuolemasta mieheltään ja appivanhemmiltaan.


title: Saari (televisiosarja)

text: Vuosien kuluessa yhä uusia kyläläisiä joutuu Spinalóngalle. Ajan kuluessa olot saarella paranevat jonkin verran. Saarella työskentelevät lääkärit etsivät lääkettä lepraan, mutta ensimmäiset kokeilut epäonnistuvat.


title: Saari (televisiosarja)

text: Eräänä päivänä Vandoulákiksen perheeseen ilmestyy Antréaksen kauan poissa ollut serkku Manólis. Ánna rakastuu Manólikseen, joka kihlautuu Marían kanssa. Vähän ennen häitä Maríalta kuitenkin löydetään lepra. Niin kihlaus puretaan ja María joutuu Spinalóngalle. Tämän jälkeen Ánnan ja Manóliksen välille muodostuu salasuhde. Lepraan liittyvän häpeällisen salaisuuden paljastuttua Vandoulákisten suhtautuminen koko Petrákiksen perheeseen muuttuu ja myös perheen jäsenten välit huononevat. Ánna saa lapsen, jonka nimeksi annetaan Sofía. Epäselväksi jää, oliko tämän isä Antréas vai Manólis.


title: Saari (televisiosarja)

text: Lopulta lepraan löydetään lääke, jonka seurauksena ensimmäiset potilaat paranevat kokonaan ja voivat lähteä saarelta. Eräänä päivänä saaren lepraparantola voidaan sulkea kokonaan. Tuolloin parantuneet pääsevät muuttamaan koteihinsa ja jäljelle jääneet potilaat pääsevät muualle hoidettaviksi. Ánnan ja Manóliksen salasuhde paljastuu Antréakselle samana päivänä, kun kyläläiset juhlivat Spinalóngan sulkemista ja muun muassa Marían paluuta. Antréas raivostuu ja ampuu Ánnaa. Ánna kuolee, ja näin Giórgis menettää toisen tyttärensä samana päivänä kun saa toisen takaisin.


title: Saari (televisiosarja)

text: Antréas joutuu vankilaan, jossa kuolee jonkun ajan kuluttua. María menee naimisiin Spinalóngalla tapaamansa, saaren potilaita hoitaneen lääkäri Níkos Kyrítsiksen kanssa. Sofía annetaan ottolapseksi heille. He kertovat Sofíalle asiasta vasta, kun tämä tulee täysi-ikäiseksi. Sofía jättää Kreikan ja muuttaa Englantiin tapaamansa englantilaisen miehen Marcuksen kanssa. Sofía ja Marcus saavat tyttären Alexiksen.


title: Saari (televisiosarja)

text: Foteinín kertomuksen kautta Alexikselle selviää näin vähitellen, että suvun vaiettu salaisuus liittyy lepraan, joka on leimannut kyseistä yhteisöä ja monia perheitä pitkään, sekä ihmissuhteiden kiemuroihin ja Ánnan traagiseen kohtaloon. Samalla Foteiní kertoo monien muiden Spinalóngan potilaiden traagisista kohtaloista, Plákan ja Spinalóngan yhteisöjen sisäisistä jännitteistä, lääkkeen löytymisen ja parantumisen toivosta, ja ihmisistä, jotka eivät koskaan menetä toivoaan kaiken keskellä.


title: Saari (televisiosarja)

text: Sarjan lopussa palataan jälleen nykyaikaan: Sofía lähtee tyttärensä Alexiksen perässä Kreetalle. He kohtaavat Spinalóngalla ja tekevät sovinnon.


title: Saari (televisiosarja)

text: Alla on lueteltu sarjan päähenkilöt. Henkilönnimien translitterointi seuraa Wikipedian yleisiä käytäntöjä ja poikkeaa joissain kohdin suomenkielisestä televisiotekstityksestä.Sarjan päähenkilöt, Petrákiksen perheen jäsenet, joiden ympärille koko sarjan tapahtumat keskittyvät, on merkitty vahvennettuna.


title: Saari (televisiosarja)

text: Kreikassa sarja sai yleisesti hyvät arvostelut ja muun muassa näyttelijäntyötä, ohjausta ja kuvausta kehuttiin. Sarjaa kuvattiin taiteellisesti kunnianhimoiseksi ja pikkutarkasti tehdyksi. Ulkoisesti sarja muistuttaakin enemmän elokuvaa kuin televisio-ohjelmaa. Toisaalta jotkut pitivät sarjaa hitaasti etenevänä, ylidramaattisena ja masentavana.


title: Saari (televisiosarja)

text: "I Kathimeriní" -lehden kommentaattori Mariánna Tziantzí näki sarjan kuvaavan myös nykyajan Kreikan tuntoja: monet pelkäävät putoamista työttömyyteen ja köyhyyteen, eräänlaiseen henkiseen Spinalóngaan; samaan aikaan saaren tarina ilmentää kuitenkin myös toivoa paremmasta, lepran ja sen tuoman stigman voittamisesta. Tällaisena sarja edusti kreikkalaisille eräänlaista yhteistä, jaettua kokemusta. Myös kirjailija Hislopin itsensä mukaan "Saari" on ”tarina ihmisistä, jotka eivät koskaan luovuta ja ovat täynnä toivoa ja uskoa parempaan. Tämä sopii myös nykypäivän Kreikkaan.”


title: Screen Actors Guild Awards 2008

text: Screen Actors Guild Awards 2008 oli järjestyksessään 14. SAG-palkintogaala, jossa yhdysvaltalainen Screen Actors Guild -ammattilitto jakoi näyttelijöille palkintoja roolisuorituksista vuoden 2007 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa 27. tammikuuta 2008.


title: Screen Actors Guild Awards 2008

text: Voittajat on listattu ensimmäisenä ja lihavoitu.


title: Sinervä

text: Sinervä on Keski-Suomessa Multialla sen kirkonkylässä sijaitseva järvi, joka kuuluu Kokemäenjoen vesistöön. Sinervä muodostaa oman järvialtaansa, mutta virallisissa tilastoissa siihen on liitetty myös samalla korkeudella tai hieman alempana olevat muut ”Multianjärvet”..


title: Sinervä

text: Järven pinta-ala on 670 hehtaaria eli 6,7 neliökilometriä. Se on 6,9 kilometriä pitkä ja 3,2 kilometriä leveä. Järvi on nelialtainen siten, että suurempaa järviallasta kutustaan Sinerväksi, kaksi pienempää Isoksi Multianjärveksi ja Pieneksi Multianjärveksi ja pienintä on Kissalahdeksi. Kolmea suurempaa järviallasta yhdistävät toisiinsa kaksi salmea, jotka yhdistävät järvialtaat keskimmäiseen Isoon Multianjärveen. Sinervän salmi on Hallinsalmi ja Pienen Multianjärven salmi on Kivisalmi. Pieneen Multianjärveen yhdistyy Majasalmen kautta vielä Kissalahti. Kaikki salmet ovat kapeita, mutta niiden kautta voi liikkua veneellä. Jos järveä tarkastelee maalta käsin, voidaan ajatella, että järven keskellä olisi vain tavallista suurempi niemi, joka aiheuttaa nelialtaisen muodon. Niemi alkaisi työntymällä ensin Kissalahden ja Sivervän väliin ja haarautumalla sitten Kouluniemeksi ja Multianniemeksi.


title: Sinervä

text: Järvi on luodattu ja osa luodatuista alueista on julkaistu peruskartastossa syvyyskartat. Järven tilavuus on 53 miljoonaa kuutiometriä eli 0,053 kuutiokilometriä. Järven keskisyvyys on 8,0 metriä ja suurin syvyys on 38 metriä. Syvin kohta sijaitsee keskellä Sinervän järvenselkää.


title: Sinervä

text: Sinervän järviallas on 4,1 kilometriä pitkä ja 2,2 kilometriä leveä. Siinä on 17 saarta ja niistä on karttaan nimetty Pukkisaari, Kuivaniemenluoto, Kylmäluoto, Selkiluoto, Sikosaari, Patasaari, Mellikkasaari ja Nevalahdensaari. Sikosaari on 300 metriä pitkä ja 80 metriä leveä. Sen pinta-ala on alle 2 hehtaaria ja se on suojeltu.


title: Sinervä

text: Iso Multianjärvi on 2,4 kilometriä pitkä ja 1,2 kilometriä leveä. Siinä on viisi saarta, joista karttaan on nimetty Pukkisaari ja Pyykkisaari. Suurin saari on pyöreä Pukkisaari, jonka pinta-ala on 1,2 hehtaaria ja halkaisija 140 metriä. Sillä on vielä kaksi suurempaa nimetöntä saarta, jotka ovat 130 metriä ja 100 metriä pitkät. Järven keskellä Multianniemen länsipuolella näkyy olevan 20-metrinen syvänne.


title: Sinervä

text: Pieni Multianjärvi on 2,4 kilometriä pitkä ja 650 metriä leveä. Siinä on kaksi saarta: Pitkäsaari ja Pyöreäsaari. Suurin saari Pitkäsaari on yli 300 metriä pitkä ja 70 metriä leveä. Kissalahti on 900 metriä pitkä ja 400 metriä leveä. Siinä ei ole saaria ja lahdella on yli 6 metriä syvä syvänne aivan Majasalmen edustalla.


title: Sinervä

text: Järven rantaviivan pituus on 39 kilometriä. Sen rannat ovat metsämaata, mutta Kouluniemellä ja Multianniemellä sekä Sinervän pohjoisrannoilla ja Kissalahden molemmilla sijaitsee Multian kirkonkylän taajama-alue. Lisäksi taajama-alueen ulkopuolella rannoille yltävät pienet peltopalstat metsäisiä rantoja katkomaan. Kunnan koulukeskus nimetty Sinervän koulukeskukseksi . Multian kirkko sijaitsee kolmen järvialtaan välittömässä läheisyydessä. Taajama-alueen ulkopuolella asutus on harvaa haja-asutusta ja järvien rannoille on rakennettu yli 100 vapaa-ajan asuntoa. Järvien keskeltä kulkevat valtatie 18, kantatie 58, seututie 627 ja yhdystie 16529. Taajamaan, haja-asutukselle ja vapaa-ajan asunnoille tulee tiet näiltä teiltä. Kissalahdella sijaitsee kunnallinen vedenottamo. Yleisiä uimarantoja sijaitsee Pienellä Multianjärvellä, Kissalahdella ja Sinervällä, jossa niitä on kaksi. Isolla Multianjärven rannalla on tanssilava ja Sinervällä leirikeskus ja leirintäalue.


title: Sinervä

text: Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Multianjärvien–Sinervän alueeseen (35.672) järvi kuuluu. Järven vedenpinnan korkeus on 139,4 metriä mpy. Viranomaistiedoissa Sinervän lisäksi järvialtaaseen on tosiaan mukaan muut Multianjärvet .


title: Sinervä

text: Järvi saa pääosan vedestään sitä ympäröiviltä valuma-alueilta. Yksi niistä on Termityn valuma-alue, jonak pääjärvi Termitty (171 ha) laskee Sinervän Karalanlahteen (35.677). Sen pohjoispuolella sijaitsee Hirvonpuron valuma-alue (35.676), jonka laskupuro Hirvonpuro laskee Sinervän Kartiskalahteen. Saman lahden pohjukkaan laskee Uitamonjärven alueen (35.673) laskujoki Pietilänjoki, joka on Uitamonjärven (51 ha) laskujoki. Uittamonjärven kautta virtaavat Mykänjoen valuma-alueen (35.675) ja Sarajoen alueen (35.674) vedet. Sarajoen pääjärvi on Iso Liesjärvi (133 ha).


title: Sinervä

text: Multianjärvien–Sinervän alueella on viisi yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Syrjänalanen (22 ha), joka laskee Sinervän Nevalahteen, Matolampi (9 ha), joka laskee Sinervän Kuivaniemen leirintäalueen viereen, sekä pieni Härkölampi (1 ha), joka sijaitsee kirkon vieressä ja laskee Sinervän luoteispäähän. Lehmilampi (18 ha) ja Siltalampi (2 ha) laskevat yhteistä laskuojaa myöten Pienen Multianjärven kaakkoispäähän.


title: Sinervä

text: Järven laskujoki on Multianjoki, joka lähtee Pienestä Multianjärvestä ja on Multianjoen alaosan alue (35.671) läpivirtausjoki. Multianjoki yhtyy pian Soutujokeen, joka laskee Tarhapäänjärveen. Se laskee vuorostaa Tarhianjokea myöten Keurusselän Tarhian lahteen.


title: Veikko Lapinleimu

text: Veikko Olavi Lapinleimu (20. lokakuuta 1907 Loppi – 7. heinäkuuta 1987 Toijala) oli suomalainen diplomi-insinööri, kirjailija ja ilmanvaihtolaitteita valmistaneen Lapinleimu Oy:n perustaja.


title: Veikko Lapinleimu

text: Lapinleimun isä Felix Hjalmar Lapinleimu (1882–1934) toimi nahkurina Lopella ja vuodesta 1919 hänellä oli nahka- ja jalkinekauppa Toijalassa. Veikko Lapinleimu valmistui 1932 diplomi-insinööriksi ja hän oli sitten viiden vuoden ajan puusepänteollisuuden palveluksessa ensin Höyrypuuseppä Oy:ssä Tampereella ja sitten Lahdessa Asko-Avonius Oy:llä. Vuonna 1937 Lapinleimu siirtyi Helsingin teknillisen oppilaitoksen lehtoriksi ja oli opettajana aina vuoteen 1946 saakka.


title: Veikko Lapinleimu

text: Lapinleimu tutustui työmatkalla ollessaan 1934 Leipzigissa sikäläiseen muoviteollisuuteen ja hän päätti aloittaa nuppien ja huonekaluvetimien valmistamisen bakeliitista. Tätä varten hän perusti 1935 yhdessä veljensä Lauri Lapinleimun kanssa "Taidehartsitehdas T:mi Lapinleimu" nimisen yrityksen jonka nimeksi vaihtui myöhemmin "Lapinleimu Oy". Toijalassa toimineen yrityksen johdossa oli ensimmäiset kymmenen vuotta Lauri Lapinleimu ja Veikko Lapinleimu oli mukana lähinnä tuotesuunnittelussa. Sotavuosina yritys valmisti armeijalle bakeliitista muun muassa kranaattien sytyttimiä ja ammusten suojatulppia.


title: Veikko Lapinleimu

text: Sodan jälkeen Lapinleimu Oy:n toiminta laajeni puusepänteollisuuteen ja Veikko Lapinleimu tuli 1947 kokopäivätoimisesti yrityksen palvelukseen. Vuonna 1952 Lapinleimun tehtaan yhteyteen valmstui valimo ja yritys alkoi valmistaa "Kilsa"-ilmanvaihtoventtiileitä joissa oli alumiinista valettu runko ja bakeliittikansi. vuonna 1956 perustettiin Toijalan lähelle Tarttilaan "Tarttila Ky" joka alkoi valmistaa lämpöpattereita, pyyhekuivaajia ym. metallialan tuotteita. 1960-luvulta alkaen Tarttila Ky valmsti myös sähkö- ja öljylämmitteisiä saunankiukaita aina 1970-luvulle saakka.


title: Veikko Lapinleimu

text: Lapinleimu Oy:n muovituotteiden valmistus jatkui aina vuoteen 1984 saakka jolloin yritys alkoi keskittyä ilmanvahtolaitteiden valmistukseen. Veikko Lapinleimu jä samana vuonna eläkkeelle. Vuonna 1990 Lapinleimu Oy myytiin ruotsalaisen Fläktin omistamalle Suomen Puhallintehdas Oy:lle ja vuonna 1991 yrityksen nimeksi muuttui "ABB Fläkt".


title: Veikko Lapinleimu

text: Veikko Lapinleimu kirjoitti useita puusepänteollisuuden alan oppikirjoja sekä vuosina 1968–1976 neliosaisen johtamista käsitelleen teossarjan "Johtamistehtävä". Hän julkaisi myös kaksi romaania "Valta" ja "Loukatut" sekä "Maallikko lukee evankeliumia" nimisen kirjan.


title: Rebecca Fergusonin diskografia

text: Tämä on englantilaisen laulaja-lauluntekijä Rebecca Fergusonin diskografia. Hän nousi kuuluisuuteen sijoituttuaan toiseksi brittiläisessä "The X Factor" -kykyjenetsintäohjelmassa vuonna 2010. Ohjelman jälkeen hän solmi levytyssopimuksen Syco Musicin ja Epic Recordsin kanssa Iso-Britanniassa.


title: Rebecca Fergusonin diskografia

text: Uransa aikana Ferguson on julkaissut muun muassa 2 studioalbumia, joista viimeisin on vuodelta 2013. Molemmat studioalbumit ovat saaneet musiikkikriitikoilta paljon myönteistä palautetta, ja niitä on myyty yhteensä maailmanlaajuisesti yli 1 000 000 kappaletta


title: Kaliningradin ydinvoimala

text:
Kaliningradin ydinvoimalaitos (, viralliselta hankenimeltään ) on Venäjän Kaliningradin alueelle rakenteilla oleva ydinvoimalaitos. Voimalaitosta rakennuttaa Venäjän valtion Rosenergoatom-osakeyhtiö.
Voimalaitokseen on suunniteltu kaksi reaktoriyksikköä. Rakentajan tavoitteena oli saada ensimmäinen, 1200 megawatin VVER 1200 -tyyppistä reaktoria käyttävä voimalayksikkö valmiiksi vuonna 2018 ja toinen vuonna 2021.


title: Kaliningradin ydinvoimala

text: Kesäkuussa 2013 rakennushanke pysäytettiin kuitenkin joksikin aikaa uudelleensuunnittelua varten.


title: Kaliningradin ydinvoimala

text: Voimalaitosta rakennetaan linnuntietä noin 14 kilometriä Kaliningradin alueen Nemanin kaupungin kaakkoispuolelle ja noin 5,5 kilometriä Niemenjoen eteläisen sivuhaaran Šešupen () eteläpuolelle. Voimalasta on Liettuan rajalle (Niemenjoki) noin 10 kilometriä ja Puolan rajalle runsas 65 kilometriä. Aluekeskus Kaliningradiin on linnuntietä noin 110 kilometrin matka.


title: Vigorous and Liberating Death

text: Vigorous and Liberating Death on Impaled Nazarenen kahdestoista studioalbumi, joka julkaistiin 24. huhtikuuta 2014.


title: Vigorous and Liberating Death

text: Albumi on edeltäjiään black metal -vaikutteisempi.


title: Kiekonheitto olympialaisissa

text: Kiekonheitto on kuulunut olympialaisten lajivalikoimaan ensimmäisistä nykyaikaisista olympialaisista lähtien. Naisten kiekonheitto tuli olympialaisten ohjelmaan vuonna 1928. Lajin menestynein olympiaurheilija on yhdysvaltalainen Al Oerter, hän voitti neljä perättäistä olympiakultaa vuosina 1956-1968.


title: Kiekonheitto olympialaisissa

text:
Vuonna 1908 olympialaisissa ratkaistiin kiekonheiton olympiamitalit myös antiikin kiekonheitossa. Tapahtuma oli virallisissa olympialaisissa vain kerran. Lisäksi se oli kilpailutapahtumana 1906 väliolympialaisissa.
Vuoden 1912 olympialaisissa kiekonheitossa oli kaksi kilpailutapahtumaa, kun olympiamitalit ratkaistiin myös molempien käsien kiekonheitossa. Kilpailussa laskettiin yhteen vasemmalla ja oikealla kädellä heitetyn kiekon parhaat tulokset. Kilpailumuoto oli olympiaohjelmassa vain kerran.


title: Screen Actors Guild Awards 2007

text: Screen Actors Guild Awards 2007 oli järjestyksessään 13. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksistaan vuoden 2006 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 28. tammikuuta 2007.


title: Screen Actors Guild Awards 2007

text: Voittajat on listattu ensimmäisenä ja lihavoitu.


title: Kolme sydäntä

text: Kolme sydäntä () on Bruce Beresfordin ohjaama yhdysvaltalainen mustan komedian elokuva, joka sai ensi-iltansa vuonna 1986. Mustan komedian pääosissa ovat Diane Keaton, Jessica Lange ja Sissy Spacek.


title: Kolme sydäntä

text: "Kolme sydäntä" perustuu Beth Henleyn samannimiseen näytelmään "Crimes of the Heart" (1981), joka voitti draaman Pulitzer-palkinnon. Henley näytelmänsä pohjalta laati myös elokuvan käsikirjoituksen.


title: Kolme sydäntä

text:
"Kolme sydäntä" kertoo Magrathin siskoksista – Lennystä (Diane Keaton), Megistä (Jessica Lange) ja Babesta (Sissy Spacek) – jotka kokoontuvat takaisin yhteen kotitaloonsa Mississippin Hazlehurstiin oltuaan kauan erossa toisistaan muistelemaan menneitä ja setvimään heidän yhteistä ongelmaansa – miessuhteitaan. Kolmekymppinen Lenny potee ikäkriisiä eikä hänellä ole koskaan ollut miestä ja onkin jäämässä vanhaksipiiaksi. Laulajana toimiva Meg palaa maitojunalla Hollywoodista jätettyään miehensä ja äkillisesti loppuneen uransa takia saatuaan hermoromahduksen. Kolmikon nuorimmainen, kuriton ja impulsiivinen Babe, on juuri ampunut petollisen aviomiehensä. Heidän jälleennäkemisensä saa aikaan paljon iloa, mutta myös paljon henkistä jännitettä.
Alkuperäinen Broadway-tuotanto "Crimes of the Heart" avattiin John Golden Theaterissa New Yorkissa 4. helmikuuta vuonna 1981, ja sitä esitettiin yhteensä 535 esitystä. Näytelmä oli ehdokkaana parhaan näytelmän Tony-palkintoon vuonna 1982.


title: Kolme sydäntä

text: "Kolme sydäntä" kuvattiin kevätkesän aikaan Technicolor-elokuvausmenetelmällä monissa Pohjois-Carolinan osissa, kuten Wilmingtonissa, Winnabow’ssa, Caswell Beachilla ja Southportissa noin 20 miljoonan dollarin budjetilla. De Laurentiis Entertainment Group toimi elokuvan tuotantoyhtiönä ja levittäjänä.


title: Kolme sydäntä

text: Jessica Lange oli raskaana kuvauksien aikaan.


title: Kolme sydäntä

text: "Kolme sydäntä" sai ensi-iltansa kotimaassaan Yhdysvalloissa 12. joulukuuta vuonna 1986 246:ssa elokuvateatterissa. Elokuva tuotti 1 402 921 dollaria avausviikonloppunaan. "Kolme sydäntä" oli kaupallinen menestys tuottaen ainoastaan Yhdysvalloissa ja Kanadassa noin 23 miljoonaa dollaria. Suomessa elokuva sai ensi-illan 9. lokakuuta vuonna 1987.


title: Kolme sydäntä

text: "Kolme sydäntä" sai positiivisia arvosteluja kriitikoiden keskuudessa. Elokuvalla on Rotten Tomatoes -sivustolla "tuore" 81 prosentin arvosana, joka perustuu kahteenkymmeneenyhteen arvosteluun, joista neljä ovat negatiivisia.


title: Kolme sydäntä

text: "Kolme sydäntä" on julkaistu VHS:lle että DVD:lle. DVD-julkaisuja on julkaistu kolme kappaletta: Momentum Picturesin julkaisu vuodelta 2003, 20th Century Foxin julkaisu vuodelta 2004 ja Trinityn julkaisu vuodelta 2006.


title: Screen Actors Guild Awards 2006

text: Screen Actors Guild Awards 2006 oli järjestyksessään 12. SAG-palkintogaala, jossa yhdysvaltalainen Screen Actors Guild -ammattilitto jakoi palkinnot näyttelijöille roolisuorituksista vuoden 2005 elokuvissa ja televisio-ohjelmissa. Gaala järjestettiin Shrine Auditoriumissa, Los Angelesissa, Kaliforniassa, Yhdysvalloissa 29. tammikuuta 2006.


title: Screen Actors Guild Awards 2006


title: Åsa Zanon

text: Åsa Torborg Arnevi Zanon (s. 7. elokuuta 1907 Helsinki) on suomalainen toimittaja ja ruotsin kielellä kirjoittanut kirjailija.


title: Jouko Alhainen

text: Jouko Alhainen on humppilalainen luontoaktiivi, kurkien tutkija ja luontoyrittäjä, joka rakentaa lintutorneja. Suuri osa Suomen lintutorneista on Alhaisen rakentamia ja suunnittelemia.


title: Jouko Alhainen

text: Lintutorneja Alhainen rakentaa yrityksensä Taigabird Oy:n kautta, joka on ympäristö-, luonto- ja matkailupalveluihin erikoistunut yritys. Taigabird pyörittää myös Sääksisäätiön Kangasalan Pohtionlammella sijaitsevan Sääksikeskuksen kahvila- ja luontomatkailutoimintaa. Hän pyöritti myös Humppilassa Taigabirdin Humppilan lohi ja Perhospuisto - kohdetta.


title: Jouko Alhainen

text: Alhainen on rakentanut Suomeen yli sata lintutornia ja suunnitellut kaksi sataa. Hän on rakentanut myös Suomen suurimman lintutornin, Kärjenkallion lintutornin, joka sijaitsee Puurijärven ja Isonsuon kansallispuistossa Kokemäellä. Tämän kahdeksankulmaisen tornin korkeus on 20 metriä ja sisähalkaisija 8,7 metriä.


title: Jouko Alhainen

text: Alhainen on hoitanut loukkaantuneita kurkia 1980-luvulta lähtien yhteensä noin 50 yksilöä. Alhainen hoitaa kurjet pihapiirissään kuntoon ja mahdollisuuksien mukaan palauttaa ne takaisin luontoon ja vapauteen. Pisimpään Alhaisella hoidossa ollut kurki on jo yli 20-vuotias ”Kookka”, joka jäi orvoksi nuorena menetettyään lentokykynsä. Vuonna 2012 esitettiin Yle TV1:llä ensi kertaa 27-minuuttinen televisiodokumentti "Kurkikuiskaaja", jossa seurataan lähes vuoden ajan Alhaista ja hänen hoitamiaan kurkia.


title: Jouko Alhainen

text: Alhainen on myös rengastanut satoja kurkia. Hän on BirdLife Suomen kurkien suojelutoiminnasta vastaavan kurkityöryhmän jäsen. Alhainen on ollut mukana kurkien värirengastuksissa, satelliitti- ja radiolähetinseurannoissa, myös Unkarissa ja Tunisiassa. 1990-luvulla Alhainen oli mukana kansainvälisessä lumikurjen suojelussa Iranissa.


title: Jouko Alhainen

text: Alhainen oli yksi harvoista paikallisista, joka osallistui vuonna 1979 Koijärvi-liikkeen toimintaan. Vuonna 2009 julkaistussa kirjassa "Kahleissa Koijärvellä", Alhaista haastatellaan tapahtumista. Sittemmin Alhainen on ollut vahvasti mukana muun muassa Forssan Konikallion liito-oravametsien suojelussa Lounaisen Sisä-Suomen luonnonsuojeluyhdistyksen puheenjohtajana ja erilaisissa kosteikkosuojeluhankkeissa.


title: Finer Feelings

text: "Finer Feelings" on kappale Kylie Minoguen albumilta "Let's Get to It" (1991). Kappale on albumin neljäs ja viimeinen single ja se julkaistiin 13. huhtikuuta 1992. Kappaleen kirjoittivat ja tuottivat Mike Stock ja Pete Waterman.


title: Astravetsin ydinvoimalaitos

text: Astravetsin ydinvoimalaitos tai viralliselta hankenimeltään Valko-Venäjän ydinvoimalaitos (, ) sijaitsee Valko-Venäjän Hrodnan alueen Astravetsin piirissä 18 km kaupungista sekä vain 50 km:n päässä Liettuan pääkaupungista Vilnasta. Ydinvoimalaitos koostuu kahdesta reaktoriyksiköstä, jotka ovat yhteensä noin 2,4 gigawatin tehoisia.


title: Astravetsin ydinvoimalaitos

text:
Ydinvoimalan päätoimittaja on Venäjän Rosatom-valtionkonserniin kuuluva Atomstroieksport (ЗАО "Атомстройэкспорт) ja tilaajana Valko-Venäjän valtion unitaarinen yritys ydinvoimalan rakentamisen johtamiseksi (ГУ "Дирекция строительства атомной электростанции" (ГУ "ДСАЭ"), Direktsija stroitelstva atomnoi elektrostantsii, GU DSAE).
Voimalaitokseen on suunniteltu kaksi reaktoriyksikköä. Rakentajan tavoitteena oli saada ensimmäinen, 1194 megawatin VVER V-491 -tyyppistä reaktoria käyttävä voimalayksikkö käyttöön vuonna 2018 ja toinen vuonna 2021.


title: Astravetsin ydinvoimalaitos

text: Astravetsin ydinvoimala liittyy Valko-Venäjän energiastrategiaan, jolla tavoitellaan maan energiaomavaraisuuden kasvattamista, maakaasun ja energian tuonnin vähentämistä Venäjältä. Energiastrategiansa liittyen maa pyrkii rakentamaan myös 1000 MW tehoisen kivihiilivoimalan, noin 300 MW edestä tuulivoimaloita ja neljä vesivoimalaa yhteisteholtaan 120 MW.


title: Francisco Largo Caballero

text: Francisco Largo Caballero (15. lokakuuta 1869 Madrid – 23. maaliskuuta 1946 Pariisi, Ranska) oli espanjalainen ammattiyhdistysjohtaja ja poliitikko. Hän toimi Espanjan toisen tasavallan pääministerinä maan sisällissodan aikana vuosina 1936–1937. Ennen pääministeriksi valintaansa Largo Caballero toimi muun muassa Unión General de Trabajadores (UGT) -ammattiliiton ja Espanjan sosialistisen työväenpuolueen (PSOE) puheenjohtajana.


title: Francisco Largo Caballero

text: Hänet tunnettiin lempinimellä ”Espanjan Lenin”.


title: Francisco Largo Caballero

text: Largo Caballero oli alkuperäiseltä ammatiltaan rappaaja. Hän liittyi UGT-ammattiliittoon vuonna 1890 ja PSOE-puolueeseen 1894. Hänestä tuli UGT:n virkailija ja sen puheenjohtajan Pablo Iglesiasin tärkeä apumies. Largo Caballero valittiin Madridin kaupunginvaltuustoon vuonna 1905. Hänet pidätettiin vuonna 1909 yhtenä Marokon sotaa vastaan suunnatun yleislakon järjestäjistä. Kesän 1917 tasavallan perustamista vaatineen yleislakon aikana hän kuului jälleen lakkokomiteaan, minkä seurauksena hänet tuomittiin elokuussa 1917 elinkautiseen vankeuteen. Hänet kuitenkin vapautettiin jo seuraavan vuoden toukokuussa, kun hänet oli valittu Espanjan parlamenttiiin. Largo Caballero valittiin 1920 UGT:n pääsihteeriksi ja 1925 puheenjohtajaksi Iglesiasin kuoltua.


title: Francisco Largo Caballero

text: PSOE jakaantui 1920-luvulla Largo Caballeron ja oikeistososialisti Indalecio Prieton kannattajiin. Largo Caballero esiintyi radikaalina vasemmistolaisena, jonka mukaan työväenluokan tulisi pyrkiä valtaamaan poliittinen valta kaikin keinoin ja perustamaan ”proletariaatin diktatuuri työväenluokan demokratian muodossa”. Toisaalta hän, toisin kuin Prieto, kannatti yhteistyötä kenraali Miguel Primo de Riveran diktatorisen hallinnon kanssa sosialistien aseman vahvistamiseksi ja otti vuonna 1924 vastaan nimityksen valtioneuvoston jäseneksi. Espanjan toisen tasavallan perustamisen jälkeen Largo Caballero toimi vuosina 1931–1933 maan työministerinä. Hän pyrki toteuttamaan edistyksellistä työlainsäädäntöä ja viljelymaan jakamista maattomalle väestölle. Vuosina 1932–1935 hän oli myös PSOE:n puheenjohtaja.


title: Francisco Largo Caballero

text: Oikeistohallituksen noustua valtaan syksyllä 1933 Largo Caballero siirtyi mielipiteissään taas jyrkemmin vasemmalle ja julisti, ettei sosialistisia uudistuksia voitaisi toteuttaa porvarillisessa demokratiassa. Helmikuussa 1934 hän näki että vain sosialistinen vallankumous voi pelastaa Espanjan fasismilta. Oikeistolaisen CEDA-puolueen tultua hallitukseen Largo Caballero asettui tukemaan epäonnistunutta vallankumousyritystä, joka käynnistyi hänen julistamallaan yleislakolla lokakuussa 1934. Häntä pidettiin vallankumousyrityksen johtajana ja hankkeen kukistamisen jälkeen hän oli jonkin aikaa vangittuna, mutta Espanjan korkein oikeus vapautti hänet. Näihin aikoihin hänen kannattajansa alkoivat kutsua häntä nimellä "Espanjan Lenin". Largo Caballero tuki Espanjan kansanrintaman perustamista tammikuussa 1936, vaikka ei ollutkaan innokas yhteistyöhön kommunistisen puolueen kanssa.


title: Francisco Largo Caballero

text: Largo Caballero nimitettiin pää- ja sotaministeriksi 4. syyskuuta 1936, noin puolitoista kuukautta sisällissodan puhkeamisen jälkeen. Hänen kansanrintamahallitukseensa kuului edustajia useista vasemmistopuolueista, kuten vasemmistotasavaltalaisista, sosialisteista, kommunisteista ja marraskuusta 1936 alkaen myös anarkistisesta CNT-ammattiliitosta. Lisäksi trotskilainen POUM-puolue tuki hallitusta. Largo Caballeron hallitus päätti keskittyä sisällissodan voittamiseen. Ulkovaltojen tuen varmistaakseen hän ilmoitti, ettei yhteiskunnallisen vallankumouksen tavoite ollut toistaiseksi ajankohtainen. Hän pyrki myös tiukentamaan tasavallan armeijan kuria ja varmistamaan hallituksen auktoriteetin tasavallan hallussa olevilla alueilla. Espanjaan julistettiin yleinen asevelvollisuus, työläis- ja sotilasneuvostot lakkautettiin ja vanhat sotilasarvot palautettiin käyttöön. Kapinallisten lähestyessä pääkaupunki Madridia hallitus siirtyi marraskuun 1936 alussa Valenciaan.


title: Francisco Largo Caballero

text: Largo Caballero pyrki jarruttamaan sisällissodan aikana asemaansa vahvistaneiden kommunistien vaatimuksia. Barcelonan toukokuuna tunnetut väkivaltaiset yhteenotot eri vasemmistoryhmien välillä toukokuun 1937 alussa kuitenkin horjuttivat hallitusta. Kommunistien uhatessa hallituskriisillä Largo Caballero joutui eroamaan pääministerin tehtävistä 17. toukokuuta. Hänen kohtalonsa sinetöi ulkoministeri Julio Álvarez del Vayon tekemä paljastus, jonka mukaan hän oli valtuuttanut Espanjan Pariisin-lähettilään käymään salaisia rauhanneuvotteluja kapinallisia tukeneiden Saksan ja Italian kanssa, vastoin tasavallan tärkeimmän liittolaisen Neuvostoliiton tahtoa. Anarkistit, trotskilaiset ja Largo Caballeron tukijat syrjäytettiin uudesta hallituksesta, jonka pääministeriksi tuli sosialisti Juan Negrín. Kommunistien vaikutusvalta vahvistui huomattavasti tämän jälkeen.


title: Francisco Largo Caballero

text: Largo Caballero oli lopun sisällissodan ajan syrjässä päätöksenteosta. Tasavallan kukistuessa hän pakeni vuoden 1939 alussa Ranskaan. Vuonna 1940 Vichyn hallitus pidätytti hänet, mutta sittemmin hänet vapautettiin kotiarestiin. Vuonna 1943 saksalaisten Gestapo kuitenkin vangitsi hänet ja hänet vietiin Sachsenhausenin keskitysleiriin, josta hän vapautui vasta toisen maailmansodan lopussa. Sodan jälkeen Largo Caballero asettui asumaan Pariisiin, jossa hän kuoli vuonna 1946. Hänet haudattiin vuonna 1978 uudelleen Madridiin.


title: Camillo Berneri

text: Camillo Berneri (myös Camillo da Lodi, 28. toukokuuta 1897 Lodi, Italia – 5. toukokuuta 1937 Barcelona, Espanja) oli italialainen anarkisti ja filosofi.


title: Camillo Berneri

text: Berneri oli ensimmäisen maailmansodan veteraani, joka toimi 1920-luvulla filosofian professorina Firenzen yliopistossa. Hän kuului myös italialaisten anarkistien Unione Anarchica Italiana -järjestöön. Mussolinin fasistien valtaannousun jälkeen Berneri joutui pakenemaan maasta vuonna 1926. Hän haki turvapaikkaa Ranskasta, Sveitsistä, Saksasta, Belgiasta ja Luxemburgista ennen kuin lopulta onnistui asettumaan Alankomaihin. Berneri oli useita kertoja pidätettynä ja lähes koko ajan poliisin tarkkailussa, mutta onnistui silti kirjoittamaan lukuisia poliittisia artikkeleita ja esseitä. Ne sisälsivät anarkistisen filosofian ohella myös kommunismin ja Neuvostoliiton kritiikkiä.


title: Camillo Berneri

text: Espanjan sisällissodan sytyttyä heinäkuussa 1936 hän kokosi yhdessä italialaisen sosialistin Carlo Rossellin kanssa ensimmäisen italialaisista koostuneen vapaaehtoisjoukon, joka matkusti Espanjaan taistelemaan tasavaltalaisten rinnalla kenraali Francon fasisteja vastaan. Myöhemmin hän taisteli myös espanjalaisen anarkistin Francisco Ascason joukoissa. Berneri arvosteli kärkkäästi anarkosyndikalistisen CNT-ammattiliiton päätöstä lähteä marraskuussa 1936 mukaan pääministeri Francisco Largo Caballeron kokoamaan kansanrintamahallitukseen, koska anarkismin periaatteisiin ei kuulu toiminta puoluepolitiikassa.


title: Camillo Berneri

text: Camillo Berneri murhattiin vuonna 1937 niin sanotun Barcelonan toukokuun valtataistelun yhteydessä, jossa anarkisteja ja trotskilaista POUM-puoluetta vastassa oli Stalinin Neuvostoliiton tukema Espanjan kommunistinen puolue. Johtavia anarkisteja etsineet kommunistit tunkeutuivat keskellä yötä hänen asuinpaikkaansa, josta he veivät Bernerin mukanaan ja ampuivat hänet. Murha tapahtui todennäköisesti Moskovasta tulleen käskyn perusteella.


title: Osmo K. Oksanen

text: Osmo K. Oksanen (1916–1978) oli suomalainen mainosgraafikko, joka tunnetaan erityisesti tuotteliaana elokuvajulisteiden suunnittelijana 1950-luvulta. Hän teki paljon julisteita ja muuta mainosgrafiikkaa myös Valtionrautateille.


title: Osmo K. Oksanen

text: Oksanen valmistui Taideteollisuuskeskuskoulusta 1945. Hän jakoi yhteisen työhuoneen Raimo Raimelan kanssa aina vuoteen 1964 asti, jolloin siirtyi työhön mainostoimistoon ja jäi eläkkeelle 1977. Oksanen ja Raimela suunnittelivat messuosastoja Suomen Messuille ja maalasivat 1940–1950-luvuilla lähes viikoittain uusia mainostauluja Lasipalatsin Bio Rexin katolle. Oksanen teki paljon myös painettuja julisteita muun muassa elokuviin "Tuntematon sotilas", "Sven Tuuva", "Syntipukki", "Evakko" ja "Punainen viiva". Oksanen sai Suomen Filmikamarin vuosittaisen elokuvajulistepalkinnon neljästi peräkkäin 1956–1959.


title: Lantmännen Agron koetila

text: Lantmännen Agron koetila Hauholla tutkii viljelykasvien lajikkeita, torjunta-aineita, lannoitteita sekä viljelytekniikkaa. Se perustettiin vuonna 1963. Tutkimustoiminta oli laajimmillaan 1970- ja 80-luvuilla.


title: Lantmännen Agron koetila

text: Koetilalle perustetaan vuosittain tuhansia eri lajien ja lajikkeiden koeruutuja. Niiden kasvua ja eri kasvinsuojelu- ja lannoitetoimenpiteiden toimivuutta havainnoidaan ja tuloksia raportoidaan K-maatalouden kotisivulla sekä Facebookissa ja Twitterissä.


title: Lantmännen Agron koetila

text: Koetila testaa myös uusia lajikkeita. Esimerkiksi vuonna 2013 tutkittiin rehumaissin soveltuvuutta Suomen kasvuoloihin. Koetila on toiminut vuodesta 1963.


title: Lantmännen Agron koetila

text: Tukes myönsi GEP-sertifikaatin K-maatalouden koetilalle tammikuussa 2013. Tämän myötä Koetilan tekemät kasvinsuojeluainekokeet virallistettiin kasvinsuojeluaineiden rekisteröinneissä. Kasvinsuojeluainekokeissa vertaillaan tauti- ja rikka-aineiden tehoa. Kattava otos koetuloksista on luettavissa vuosittain julkaistussa Viljelyoppaassa.


title: Lantmännen Agron koetila

text: Kokeissa verrataan minimikäsittelyä Viljelyohjelman mukaiseen käsittelyyn. Viljelyohjelmatutkimus ja vertailuotannan toimenpiteet lajeittain. Keskeisimmät koetulokset on esitelty viljelyoppaassa.


title: Lantmännen Agron koetila

text: Koetilalla tutkitaan uusia lajikkeita viljalajeista, rypsistä ja rapsista, herneestä ja nurmikasveista. Koetilan luoma Viljelyohjelma opastaa viljelijää valitsemaan parhaat lajike-, tuote- ja menetelmäkokonaisuudet. Viljelyohjelman suositukset perustuvat vuosien tutkimustyön tuloksiin.


title: Lantmännen Agron koetila

text: Koeruuduilla kasvaa muun muassaLajikekokeita tehdään kumppanitilojen yhteishankkeissa myös maan muissa osissa, Ruukissa, Ylistarossa, Maaningalla, Inkoossa ja Pernajalla. Koetila tekee tutkimuksia myös Hauhon ulkopuolella. Kesällä 2012 toteutettiin mansikan harmaahomeen torjuntakoe Lepaalla.


title: Lantmännen Agron koetila

text: Nurmikasvien tutkimuksessa tutkitaan kasvurytmiä, sadontuottoa, rehuarvoa ja talvehtimista.


title: Lantmännen Agron koetila

text: Lajiketestauksessa vain lupaavimmat uudet lajikkeet otetaan Suomeen kokeisiin. Seoskokeissa tutkitaan mahdollisimman tuottoisaa seosta 3- niiton järjestelmään.


title: Lantmännen Agron koetila

text: Koetilalla tehdään myös siementuotantokokeita ja tutkitaan viljelytekniikkaa, sillä nurmilajikkeen siementuotantokyvyllä on suuri merkitys lajikkeen elinkaarelle ja kaupalliselle hyödynnettävyydelle.


title: Lantmännen Agron koetila

text: Koetilalla järjestetään vuosittain viljelyohjelmapäivä, jossa koetilan tutkijat esittelevät kuluneen kauden tutkimustuloksia ja vieraat pääsevät itse tutustumaan koeruutuihin asiantuntijoiden opastuksella.


title: Lantmännen Agron koetila

text: Koetilan tutkimustyötä voi seurata Facebookissa, Twitterissä ja Instagramissa muun muassa hashtageilla #koetila ja #kasvuasteseuranta.


title: Lantmännen Agron koetila

text: Koetilalla toimii myös Lantmännen Agron siemenkeskus ja viljalaboratorio.


title: Joose

text: Joose on suomalainen miehen etunimi, raamatullisen Joosef-nimen lyhentymä.


title: Joose

text: Väestörekisterikeskuksen mukaan Joose-nimen on vuoden 2009 loppuun mennessä saanut 659 henkilöä. Joosen nimipäivä on vuodesta 2015 lähtien 19. maaliskuuta.


title: Ruuvipaalu

text: Ruuvipaalu (Kierrepaalu , Porapaalu) on teräspaalu, joka rakentuu teräsputkesta sekä paalun kärjessä olevasta kierrelaipasta. Ruuvipaalut asennetaan maahan kiertämällä, jolloin ruuvipaalun kierrelaippa vetää paalun maahan, Kun ruuvipaalun kierrelaippa kierretään routarajan alapuolelle, ei erillistä routaeristystä tarvita. Ruuvipaalun kierrelaippa ankkuroi tällöin paalun routimattomaan maaperään, jolloin perustus pysyy paikoillaan pintamaan routimisesta huolimatta. Paalun juuressa oleva kierrelaippa antaa ruuvipaalulle tavallista putkipaalua suuremman pinta-alan, ja näin myös korkeamman kantavuuden ja vetolujuuden.


title: Ruuvipaalu

text:
Ruuvipaaluja on saatavana sekä käsinasennettavaa- etä koneasennettavaa mallia. Käsinasennettavat-ruuvipaalut ovat tarkoitettu pääasiassa kevytrakentamiseen, ja ne on mahdollista kiertää maahan rautakankea tai muuta vipuvartta hyväksikäyttäen. Käsinasennettavien-ruuvipaalujen kierrelaipan halkaisija on yleisesti 150mm ja paalut on varustettu piikkimäisellä kärjellä, joka vähentää asentamisessa tarvittavaa painatusta. Parhaimmissa käsinasennettavissa ruuvipaaluissa kärki on paremman kestävyyden vuoksi sorvattu, ja kärki ei ole pelkästään terävä, vaan voimakkaasi toispuoleisesti viistottu jolloin mahdollisesti eteen osuva kivi muljahtaa kierrettäessä sivuun. Yleisimmät käsinasennettavien-ruuvipaalujen käyttökohteet ovat; terassien, aitojen, laitureiden ja varastojen perustukset. Vaikka sinkityksellä saavutetaan riittäväkorroosionesto, on hyvin yleistä että näkyville jäävät paalut esimerkiksi polttomaalataan esteettisistä syistä. Tällaisia kohteita on mm. laiturien paalut sekä postilaatikkoryhmien kiinnityspaalut.
Koneasennettavat-ruuvipaalut soveltuvat omakotitalojen, kesämökkien, hallien, meluaitojen ym. suurehkojen rakennusten perustuksiksi. Koneasennettavat-ruuvipaalut asennetaan maahan kaivinkoneella tms. työkoneeseen kytketyn maaporan avulla. Koneasennuksella paalut saadaan asennettua myös kovempiin ja karkeampiin maalajeihin kuin käsinasennettaessa.


title: Ruuvipaalu

text: Ruuvipaalujen putken kokoa sekä kierrelaippojen halkaisijaa voidaan muokata vastaamaan rakennuskohteen asettamia kantavuusvaatimuksia. Myös paalun seinämävahvuus voi vaihdella, ja yleisesti ohuella seinämällä valmistetut ruuvipaalut toimitetaan kuumasinkittyinä ja paksuseinämäiset ilman pintakäsittelyä. Useimpia paaluja voidaan tarpeen mukaan jatkaa paikan päällä erityisillä jatkoputkilla, jotka kiinnitetään kierrepaaluun pulteilla. Tarvittaessa ruuvipaalut voidaan varustaa myös useammalla kuin yhdellä kierrelaipalla vaadittavan kantokyvyn saavuttamiseksi. Ruuvipaalujen kantavuuden varmistus tehdään yleensä asennuksen aikaisella momentti-mittauksella tai PDA-mittauksin.


title: Ruuvipaalu

text: Noin metrin syvyydellä esiintyy maaperässä anturamaata, tämä on kovaa liettyneen saven ja hienon hiekan seosta. Mikäli maaperässä esiintyy anturamaata, tulee siihen esiporata reikä, joka on kooltaan putken halkaisijan kokoinen ja tämän jälkeen ruuviperustus voidaan kiertää paikalleen. Ruuviperustuksen poraaminen on mahdollista myös asfaltin läpi tai kivettömään maahan koneellisesti.


title: Ruuvipaalu

text: Standardin SFS-EN 1090-1+A1 siirtymäaika päättyy 1.7.2014, jonka jälkeen CE-merkintä on pakollista standardin piiriin kuuluvilla rakenteilla ja tuotteilla. CE-merkintä koskee tehdasvalmisteisia teräskokoonpanoja, mutta myös rakennustyömailla tehtävät hitsaukset sekä muut teräksien muokkaus- ja valmistustoimet on tehtävä noudattaen standardia EN 1090-2+A1


title: Turun Steiner-koulu

text:
Turun Steiner-koulu on steinerkoulu, joka toimii Turussa osoitteessa Mestarinkatu 2, 20810 Turku.
Rehtoreina toimivat Marja Kaislavirta (luokat 0–7) ja Marjo Lahti (luokat 8–13). Koulutuksen järjestäjänä toimii luokkien 0–9 osalta Turun seudun steinerkouluyhdistys ry ja luokkien 10–13 osalta Lahden Rudolf Steiner -koulun kannatusyhdistys ry.


title: Liang Qichao

text: Liang Qichao (Wade-Giles: Liang Tši-tšao; 23. helmikuuta 1873 Xinhui, Guangdong – 19. tammikuuta 1929 Peking) oli kiinalainen oppinut, vaikutusvaltainen kirjoittaja ja poliitikko. Hän kuului keisarikunnan loppuaikoina johtaviin uudistusmielisiin ja saavutti poliittisilla kirjoituksillaan merkittävän maineen ja vaikutusvallan 1900-luvun alussa asuessaan maanpaossa. Liang osallistui myös aktiivisesti politiikkaan Kiinan tasavallan ensimmäisinä vuosina.


title: Liang Qichao

text: Liang osoitti nuorena hämmästyttävää lahjakkuutta suorittaessaan keisarilliseen virkatutkintoon kuuluneita kokeita. Vuonna 1890 hänestä tuli merkittävän oppineen ja tunnetun uudistusten kannattajan Kang Youwein oppilas. Hän toimi Kangin tärkeänä apurina kun tämä hävityn Kiinan–Japanin sodan jälkeen pyrki vetoamaan keisariin ja Kiinan älymystöön poliittisten uudistusten puolesta. He keräsivät yhdessä vuonna 1895 suuren adressin Shimonosekin rauhansopimusta vastaan ja perustivat järjestökseen ”Kansallisen vahvistumisen tutkimisen seuran”. Liang oli yksi seuran julkiseman lehden keskeisistä toimittajista, kunnes Kiinan viranomaiset lakkauttivat sekä seuran että sen julkaisut vuonna 1896. Liang jatkoi kirjoittamista muihin lehtiin. Hän vaati kirjoituksissaan perustuslaillista hallintoa, teollisuuden kehittämistä, länsimaisten tieteiden sisällyttämistä kouluopetukseen sekä jalkojen sitomisen ja oopiumin kieltämistä.


title: Liang Qichao

text: Kang Youwei onnistui lopulta vakuuttamaan keisari Guangxun uudistuspolitiikan tarpeellisuudesta. Vuoden 1898 sadan päivän uudistusten aikana Kang toimi keisarin johtavana neuvonantajana ja myös Liangin katsottiin kuuluvan johtaviin uudistajiin, vaikka muodollisesti hän ei ollutkaan kovin korkeassa asemassa. Lyhyeksi jääneenä uudistuskautena Guangxu pyrki uudenaikaistamaan valtion hallinnon ja koko Kiinan koulutusjärjestelmän, ikivanha virkatutkinto mukaan lukien. Leskikeisarinna Cixin tehtyä syyskuussa 1898 palatsivallankaappauksen Guangxun määräämät uudistukset kuitenkin kumottiin. Kang ja Liang määrättiin vangittaviksi, mutta he onnistuivat pakenemaan Japaniin.


title: Liang Qichao

text: Liang asui seuraavat 13 vuotta maanpaossa. Hän kierteli muun muassa Euroopassa ja Yhdysvalloissa. Asuessaan Japanissa hän etääntyi Kang Youwein aatemaailmasta, joka perustui revisioidulle kungfutselaisuudelle, ja alkoi sen sijaan omaksua radikaaleja länsimaisia aatteita. Liangiin vaikuttivat muun muassa Jean-Jacques Rousseaun ja John Stuart Millin teokset. Hän kannatti aluksi Kiinan keisarinvallan korvaamista tasavallalla ja oli jonkin aikaa yhteistyössä Sun Yat-senin johtamien vallankumouksellisten kanssa. Liang kuitenkin vakuuttui siitä, etteivät kiinalaiset olleet vielä valmiita demokraattiseen hallintoon, ja hän palasi yhteistyöhön Kangin kanssa, joka kannatti perustuslaillista monarkiaa ja Qing-dynastian säilyttämistä. Heidän välinsä eivät kuitenkaan palanneet entiselleen, sillä Liang oli kääntänyt selkänsä Kangin peräänkuuluttamalle Kungfutsen ajattelulle ja ikivanhalle kiinalaiselle henkiselle perinnölle.


title: Liang Qichao

text: Tänä aikana Liangin poliittiset kirjoitukset saavuttivat suuren suosion ja nostivat hänet maineensa ja vaikutusvaltansa huipulle. Hän julkaisi lukuisia lehtiä, joita lukivat innokkaasti varsinkin Japanissa asuneet kiinalaiset vaihto-oppilaat. Merkittävin Liangin lehdistä oli vuosina 1902–1907 Japanissa ilmestynyt "Xinmin congbao" (”Uuden kansan tiedotuslehti”), josta tuli Kiinan perustuslaillisten tärkein äänitorvi. Siinä Liang esitteli kiinalaisille lukijoille taitavalla kirjoitustyylillään monenlaisia länsimaisia aatteellisia, filosofisia ja tieteellisiä virtauksia. Lehteä myös salakuljetettiin laajassa mittakaavassa Kiinaan. Liangin on sanottu olleen merkittävimpiä länsimaisen ajattelun popularisoijia nyky-Kiinassa. Hänen kannattajansa alkoivat pitää häntä suoranaisena hengen jättiläisenä.


title: Liang Qichao

text: Vuoden 1905 jälkeen Liangin maltilliset näkemykset ja puheet asteittaisesta muutoksesta Kiinassa alkoivat kuitenkin menettää kannatustaan ja varsinkin Japanissa asuneet kiinalaiset opiskelijat alkoivat siirtyä kannattamaan Sun Yat-senin vallankumousliikettä. Vastustettuaan pitkään kirjoituksissaan vallankumousta Liang muutti lopulta kantansa talvella 1910–1911. Hänen julkinen kannanmuutoksensa myötävaikutti vallankumouksen puhkeamiseen Kiinassa vuotta myöhemmin.


title: Liang Qichao

text: Tasavallan perustamisen jälkeen Liang palasi vuonna 1912 Kiinaan. Hänen johdollaan perustettiin vuonna 1913 Edistyspuolue ("Jinbudang") ja hän ryhtyi tukemaan itsevaltaista presidenttiä Yuan Shikaita sekä vastustamaan Sun Yat-senin Kuomintang-puoluetta. Yuan Shikain valtakaudella Liang toimi korkeissa asemissa Kiinan hallituksessa, kuten 1913–1914 oikeusministerinä. Kun Yuan kuitenkin vuonna 1916 kaavaili julistautuvansa keisariksi, Liang organisoi poliittisen vastarinnan, joka pakotti Yuanin perääntymään ja luopumaan vallasta. Liang arvosteli kirjoituksissaan myös Japanin tunkeutumista Kiinaan ja tuki 1917 Kiinan osallistumista ensimmäiseen maailmansotaan. Vuoden 1917 epäonnistuneen monarkianpalauttamisyrityksen jälkeen Liang toimi hetken aikaa valtiovarainministerinä. Hän oli vuonna 1919 Kiinan epävirallisen delegaation jäsenenä Pariisin rauhankonferenssissa, missä hänen näkemyksensä länsimaiden henkisestä tilasta muuttui synkeämmäksi. Vuodesta 1920 Liang toimi Tsinghuan yliopiston professorina ja oli myös Pekingin kirjaston johtajana.


title: Riuttavuoren kalliomaalaus

text: Riuttavuoren eli Nurmijärven kalliomaalaus sijaitsee Nurmijärven Suurisaaressa Rautjärvellä Etelä-Karjalassa. Kalliomaalauksen löysi Minna Kähtävä-Marttinen arkeologisen muinaisjäännösinventoinnin yhteydessä vuonna 1997. Maalaus on ajoitettu kivikauteen.


title: Riuttavuoren kalliomaalaus

text: Maalauskallio sijaitsee Suurisaaren kaakkoiskulmassa aivan niemen kärjen tuntumassa. Kallio on pinnaltaan rapautunutta ja jäkälän peitossa. Maalausta pääsee tarkastelemaan vain veneestä tai jään päällä seisten.


title: Riuttavuoren kalliomaalaus

text: Maalausalue on kooltaan 2,2×1,3 metriä ja sisältää kolme punavärialuetta. Vasemmanpuoleinen alue on 45×85 senttimetriä ja sisältää yhden lähes pystysuuntaisen valumajäljen. Tästä oikealle löytyy kaksi ovaalinmuotoista valeaa punaväriläikkää 1,5×1,3 metrin alueella. Maalaus on ilmeisesti tuhoutunut sään ja rapautumisen vaikutuksesta. Kuvioita peittää myös jäkälä, jonka alta voisi löytyä lisää yksityiskohtia.


title: Riuttavuoren kalliomaalaus

text: Riippuen tarkastelijasta, kuvakentässä esiintyy 1−5 ihmishahmoa. Selvimmin tunnistettava kuvio esittänee osittain säilynyttä ihmishahmoa, jolla polvet on maalattu koukkuasentoon ja vasen käsi puoliksi ylös kohotettuna. Oikeaa kättä ei enää erota.


title: Rock the Pole

text: Rock the Pole on Suomen ensimmäinen, vuonna 2007 perustettu, tankotanssikoulu.


title: Rock the Pole

text: Koulu järjestää tankotekniikkatunteja, tanssillisia tunteja ja lihaskunto- ja kehonhuoltotunteja sekä yksityistunteja esimerkiksi polttariryhmille.


title: Rock the Pole

text: Rock the Pole järjesti vuonna 2010 ensimmäiset tankotanssin Suomen-mestaruuskilpailut. Koulun opettaja Annamari Mursu on voittanut tankotanssin Pohjois-Euroopan mestaruuden vuonna 2010 ja entinen opettaja Oona Kivelä on lajin maailmanmestari.


title: Kuorevaaran kalliomaalaus

text: Kuorevaaran kalliomaalaus sijaitsee Parikkalassa Etelä-Karjalassa Uukuniemen kirjolta noin 7,9 kilometriä lounaaseen ja noin 3 kilometriä Venäjän rajalta. Se on maalattu suureen siirtolohkareeseen läheisen Ylä-Kuorejärven suuntaan. Paksun maalikerroksen puuroutuneita kuvioita on vaikea hahmottaa. Maalauksen löysi Seppo Kinos vuonna 1993.


title: Kuorevaaran kalliomaalaus

text: Siirtolohkareelta on matkaa 100 metriä länteen sijoittuvassa Ylä-Kuorejärvelle. Kiven ja maalauksen editse kulkee tie. Siirtolohkareen alaosa viettää kiven alle ja maalaukset ovat tällaisen lipan suojassa.


title: Kuorevaaran kalliomaalaus

text: Kuvakentän kuviot ovat puuroutuneita ja ehkä moneen kertaan päälle maalattuja. Vain yhdestä kohdasta on havaitti vinoja viivoja, joista voi syntyä kuvioita.


title: Major League Baseball -kausi 1933

text: Major League Baseball -kauden 1933 päätteeksi pelatussa World Series -ottelusarjassa kohtasivat Washington Senators ja New York Giants. Giants voitti mestaruuden voitoin 4–1. Kahdessa viimeisessä kamppailussa tarvittiin jatkovuoropareja. Kautta aikain ensimmäinen MLB:n All Star -ottelu (The Midsummer Classics) pelattiin Comiskey Parkissa, Chicagossa 6. heinäkuuta 1933. Siinä AL voitti juoksuin 4–2.


title: Z-testi

text: Tilastotieteessä Z-testi on tilastollinen testi, jota käytetään populaatiokeskiarvon testaamiseen kun tiedetään, että populaatio noudattaa normaalijakaumaa ja sen varianssi tunnetaan. Z-testissä testisuure on muotoa formula_1, missä formula_2 on populaatiokeskiarvo, formula_3 on testattava suure, formula_4 on populaation keskihajonta ja formula_5 on otoksen alkioiden lukumäärä.


title: Dakota Johnson

text: Dakota Mayi Johnson (s. 4. lokakuuta 1989 Austin, Texas, Yhdysvallat) on yhdysvaltalainen näyttelijä ja malli. Hänen isänsä on muun muassa "Miami Vice" -sarjasta tuttu Don Johnson ja äitinsä näyttelijä Melanie Griffith. Hänet tunnetaan muun muassa roolistaan televisiosarjassa "Ben ja Kate" sekä Anastasia Steelen roolista vuoden 2015 elokuvassa "Fifty Shades of Grey".


title: Dakota Johnson

text: Johnson alkoi seurustella vuonna 2017 Coldplay-yhtyeen laulajan Chris Martinin kanssa.


title: Veneenniemen salpa-asema

text: Veneenniemen salpa-asema on osa Salpalinjaan kuuluvaa puolustusrakennelmaa, joka sijaitsee Kerimäen kirkonkylän läheisyydessä. Veneenniemen asema on rakennettu vuosina 1940 - 1941. Veneennimeen on rakennettu taisteluhautoja, pesäkkeitä ja korsuja. Veneenniemi on linnoitettu kahdelta puolelta, jotta vihollinen olisi pystytty vastaanottamaan kahdesta suunnasta.


title: Veneenniemen salpa-asema

text: Veneenliemessä sijaitseva Hotelli Herttuaan on koottu "Viimeisellä linjalla" näyttely. Näyttely esittelee sotahistoriaa ja nähtävänä on mm. raskasta linnoitus- ja tykistökalustoa. Sisätiloissa on näytteillä mm. kunniamerkkejä, käsiaseita, sotilaspukuja ja –varusteita sekä Salpalinjan historiaa koskevaa esineistöä. Hotelli Herttuan tekemä näyttely on samalla huomionosoitus Suomen sotien invalideille ja veteraaneille.


title: Raikuun salpa-asema

text: Raikuun salpa-asema on osa Salpalinjaan kuuluvaa puolustusrakennelmaa, joka sijaitsee Kerimäellä. Raikuun kanavalle rakennettiin Kustaa III:n varustuksia, ja venäläiset jatkoivat Raikuun linnoittamista I maailmansodan aikana, jolloin se oli osa Pietarin puolustuslinjaa. Kanava-alueen Salpalinja-linnoitteet rakennettiin talvi- ja jatkosodan välillä 1940–1941 Suomen itärajan turvaksi. Kanavan länsirannalle rakennettiin tuolloin Salpalinjan pääasema, jossa oli muun muassa yhdeksän teräsbetonikorsua ja yksi luola. Noin kilometri pääaseman eteen kenttälinnoitettiin vielä Tervolammen etuasemalla.


title: Raikuun salpa-asema

text: Raikuun (Pistalan) kanavan linnoitteisiin voi tutustua 1,5 kilometrin mittaisella luontopolulla. Luontopulla on mahdollista käydä kolmessa teräsbetonikorsussa ja nähdä kahdentyyppistä panssaritorjuntaan tarkoitettua kiviestettä.


title: Iivantiira (järvi)

text: Iivantiira on keskikokoinen järvi Oulujoki-päävesistössä. Se sijaitsee Kuhmon kunnassa ja Kainuun maakunnassa. Sen vedet laskevat etelään Lentua-järveen. Kuhmon pohjoisosasta Änättijärvestä alkava vesiretkeilyreitti eli "Tervareitti" kulkee Iivantiirasta Lentiiran, Lentuan ja Lammasjärven kautta Kuhmon keskustaan. Iivantiira on kapea ja sokkeloinen vesialue, joka katsotaan yhdeksi järveksi sen itäpuolella olevan Juttuajärven kanssa. Niitä yhdistää Hoikka-niminen salmi ja niiden pinnankorkeus on sama.


title: Australianvihermesikko

text: Australianvihermesikko ("Trichodere cockerelli") on mesikoiden heimoon kuuluva varpuslintu.


title: Australianvihermesikko

text: Australianvihermesikkoa tavataan Australian pohjoisosissa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.


title: Valkosilmämesikko

text: Valkosilmämesikko ("Phylidonyris novaehollandiae") on mesikoiden heimoon kuuluva varpuslintu.


title: Valkosilmämesikko

text: Valkosilmämesikkoa tavataan Australiassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.


title: Valkokulmamesikko

text: Valkokulmamesikko ("Phylidonyris niger") on mesikoiden heimoon kuuluva varpuslintu.


title: Valkokulmamesikko

text: Valkokulmamesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Kultasiipimesikko

text: Kultasiipimesikko ("Purnella albifrons") on mesikoiden heimoon kuuluva varpuslintu.


title: Kultasiipimesikko

text: Kultasiipimesikkoa tavataan Australiassa. Lajia on kuvattu suhteellisen yleiseksi, ja sen kannankehitys on vakaa. Se on luokiteltu elinvoimaiseksi.


title: Mistelisieppomesikko

text: Mistelisieppomesikko ("Grantiella picta") on mesikoiden heimoon kuuluva varpuslintu.


title: Mistelisieppomesikko

text: Mistelisieppomesikkoa tavataan Australiassa. Lajin populaatioksi arvioidaan 3 750–15 000 yksilöä. Laji on vähenemässä ja se on luokiteltu vaarantuneeksi.


title: Angry Birds Epic

text: Angry Birds Epic on vuoropohjainen taistelupeli. Sitä pelataan yhdellä tai useammalla henkilöllä, edelleen pahoja possuja vastaan. Tapahtumapaikkana on Angry Birds Go!n tavoin Piggy Island. Linnuilla on erilaisia seikkailupeleistä tuttuja rooleja kuten punainen lintu on pelissä soturi ja keltainen lintu toimii velhona. Peli poikkeaa "Angry Birds Go!" -pelin tavoin suuresti aikaisemmista "Angry Birds"-peleistä. Pelissä ritsalla (joka on kaikissa muissa "Angry Birds" -peleissä olennainen asia) ei ole oikeastaan mitään merkitystä.


title: Angry Birds Epic

text: Pelissä ei ole pelattavissa kaikkia lintuja, mitkä ovat muissa peleissä.


title: Angry Birds Epic

text: Pelattavat linnut:


title: Angry Birds Epic

text: Possuja on kehitetty paljon lisää, esimerkiksi kultainen possu ja jättipossu.


title: Li Yuanhong

text: Li Yuanhong (Wade-Giles: Li Juan-hung; 19. lokakuuta 1864 Huangpi, Hubei – 3. kesäkuuta 1928 Tianjin) oli kiinalainen kenraali ja poliitikko, jolla oli keskeinen rooli vuosien 1911–1912 Xinhai-vallankumouksessa ja joka toimi Kiinan tasavallan presidenttinä kaksi kautta vuosina 1916–1917 ja 1922–1923. Lin molemmat presidenttikaudet olivat Kiinassa levotonta aikaa ja hänen valtansa oli horjuva. Hänet syrjäytettiin kummallakin kerralla vallankaappauksella.


title: Li Yuanhong

text: Li kävi vuosina 1884–1890 Tianjinin laivastoakatemian ja hän osallistui meriupseerina vuosien 1894–1895 Kiinan–Japanin sotaan. Sen jälkeen hän oli Huguangin maakunnan varakuninkaana toimineen Zhang Zhidongin sotilasneuvonantajana ja opiskeli linnoituslaitteiden rakentamistaitoja Japanissa. Li toimi vuodesta 1903 prikaatin- ja vuodesta 1906 divisioonankomentajana Wuchangissa. Hän oli tässä tehtävässä, kun kumouksellinen kapina puhkesi hänen sotilaidensa parissa lokakuussa 1911. Vallankumoukselliset tasavaltalaiset olivat suunnitelleet kapinaa myöhemmäksi ajankohdaksi, ja sen käynnistyessä ennenaikaisesti Li joutui tapahtumien keskipisteeseen. Koska tunnettuja vallankumousjohtajia ei ollut käytettävissä ja maakunnan muut johtomiehet olivat paenneet, Lin sotilaat pakottivat hänet ryhtymään vallankumoushallituksen johtajaksi. Vaikka hänellä ei ollut vallankumouksellista taustaa, hän ryhtyi pian innolla hoitamaan uutta tehtäväänsä, kun kumous näytti menestyvän kaikkialla Kiinassa. Kun kumousjohtaja Sun Yat-sen palasi ulkomailta, vallankumouksellisten kokous valitsi hänet 29. joulukuuta 1911 tasavallan ensimmäiseksi presidentiksi. Li valittiin samalla varapresidentiksi, minkä aseman hän säilytti myös sen jälkeen, kun Sun luovutti presidentin tehtävät kenraali Yuan Shikaille.


title: Li Yuanhong

text: Yuan Shikain presidenttikaudella Li toimi samanaikaisesti varapresidenttinä, pääesikunnan päällikkönä ja useiden maakuntien kuvernöörinä. Hänen asemansa varapresidenttinä vahvistettiin perustuslain hyväksymisen jälkeen lokakuussa 1913. Li oli todellisuudessa syrjässä päätöksenteosta, mutta Yuanin kuoltua kesäkuussa 1916 hänestä tuli tämän seuraaja presidenttinä. Hän yritti palauttaa perustuslaillisen hallinnon ja kutsui Yuanin hajottaman parlamentin uudelleen koolle, mutta hänen vuoden mittainen ensimmäinen presidenttikautensa muodostui silti varsin levottomaksi. Kiinan vahvaksi mieheksi kohosi pääministeri Duan Qirui, jonka Yuan oli nimittänyt hallituksen johtoon huhtikuussa 1916, ja joka alkoi kerätä valtaa itselleen Lin tultua presidentiksi. Helmikuussa 1917 Kiinassa nousi esiin kansakuntaa jakanut kysymys siitä, pitäisikö maan liittyä ensimmäiseen maailmansotaan ympärysvaltojen puolelle. Li vastusti, mutta Duan kannatti sotaan liittymistä. Duanin painostuksesta Li hyväksyi vastentahtoisesti Yhdysvaltain esimerkin mukaisen diplomaattisuhteiden katkaisemisen Saksaan, mutta kun Duan vaati Kiinalta sodanjulistusta, Li erotti hänet pääministerin paikalta 23. toukokuuta 1917 ja pyysi tuekseen kenraali Zhang Xunin. Kolme viikkoa myöhemmin Zhang painosti Lin hajottamaan uudelleen parlamentin ja kaappasi seuraavana päivänä armeijansa avulla vallan Pekingissä palauttaakseen keisarin valtaistuimelle. Li pyysi Duania kukistamaan kaappauksen, luovutti valtansa varapresidentti Feng Guozhangille ja pakeni itse 1. heinäkuuta Japanin lähetystön turviin. Duanin joukot valtasivat Pekingin takaisin jo 14. heinäkuuta ja tasavalta palautui. Li palasi hetkeksi presidentin virkaan, mutta vetäytyi sitten syrjään.


title: Li Yuanhong

text: Presidenttikautensa jälkeen Li asui viisi vuotta Tianjinissa yksityishenkilönä omistautuen liiketoiminnalle ja hyväntekeväisyydelle. Kesällä 1922 hänet suostuteltiin ryhtymään uudelleen väliaikaiseksi presidentiksi. Hän yritti huonolla menestyksellä yhdistää hajaannukseen ajautunutta Kiinaa rauhanomaisesti. Parlamentin ja sotavoimien välille syntyneessä vastakkainasettelussa Li asettui parlamentin puolelle, minkä seurauksena armeijan tukijat nostattivat mielenosoituksia häntä vastaan ja pakottivat lopulta hänet pakenemaan Pekingistä Tianjiniin. Paikallisen kuvernöörin painostamana hän ilmoitti eroavansa presidentin tehtävästä 11. kesäkuuta 1923. Sen jälkeen hän siirtyi Shanghaihin, jonne osa parlamentista kokoontui hänen tuekseen. Lokakuussa samana vuonna parlamentti valitsi kuitenkin hänen seuraajakseen marsalkka Cao Kunin. Li kuoli Tianjinissa neljä vuotta myöhemmin.


title: Arrow (televisiosarja)

text: Arrow on yhdysvaltalainen televisiosarja, jonka ovat kehittäneet käsikirjoittaja-tuottajat Greg Berlanti, Marc Guggenheim ja Andrew Kreisberg. Se perustuu sarjakuvakustantamo DC Comicsin sarjakuvissa esiintyvään sankarihahmoon Vihreä Nuoli.


title: Arrow (televisiosarja)

text: "Arrow" on saanut yleisesti myönteisiä arvosteluja kriitikoilta, ja se on palkittu muun muassa TV Guide Awardilla.


title: Arrow (televisiosarja)

text: Vuonna 2014 Arrow sai ensimmäisen spin-off sarjansa; "The Flash", jonka avausjakso esitettiin 7. lokakuuta 2014. Elokuussa 2015 televisioon tuli "Arrow’n" toinen spin-off -sarja, animoitu "Vixen". Vuoden 2016 tammikuussa julkaistiin Netflixin alkuperäissarjana kolmas spin-off nimeltä "Legends of Tomorrow".


title: Arrow (televisiosarja)

text: Sarjan päähenkilö on miljonääriperheen hulttiopoika Oliver Queen, joka palaa kotikaupunkiinsa Starling Cityyn elettyään viisi vuotta ympäri maailmaa muun muassa Lian Yun saarella. Hänen isänsä kuoli laivaonnettomuudessa. Oliver palaa kotiin äitinsä Moiran ja siskonsa Thean luo muuttuneena miehenä. Isältään saamansa nimilistan avulla hän ryhtyy jakamaan oikeutta niille, jotka ovat tehneet kaupungista korruptoituneen mätäpaiseen. Oliver naamioituu vihreän hupun varjoihin ja aseistautuu jousella, jota käyttelee ilmiömäisen taidokkaasti. Starling City on saanut uuden ja salaisen järjestyksenvalvojan, jota poliisi yrittää etsiä, mutta joutuu lopulta aina tekemään yhteistyötä.


title: Arrow (televisiosarja)

text: Kaupungin supersankarista käytetään nimiä ”kostaja” ja ”huppumies”. Oliver on muuttunut viidessä vuodessa etäiseksi, sillä elämä Lian Yulla oli rankkaa niin henkisesti kuin fyysisestikin. Hän tahtoo tehdä sovinnon ex-tyttöystävänsä Laurel Lancen kanssa, jota hän petti tämän siskon kanssa. Vähitellen Oliver alkaa saada elämäänsä takaisin ja perustaa yökerhon toimiensa kulissiksi. Pian luotettavia tovereita liittyy hänen tiimiinsä: entinen sotilas ja Oliverin henkivartija John Diggle, Queenin perheyhtiön it-avustaja Felicity Smoak sekä slummissa kasvanut tappelija Roy Harper. Vähitellen Oliverin salattu henkilöllisyys alkaa selvitä hänen perheelleen, ja muitakin viiden vuoden takaa tunnettuja henkilöitä palaa kuolleista. Toisella kaudella Oliver vaihtaa salanimensä ja sankaria aletaan yleisesti kutsua nimellä "Nuoli" (). Neljännellä kaudella, luovuttuaan hetken aikaa tittelistään, hän palaa takaisin sankarina nimeltä "Vihreä Nuoli" ().


title: Arrow (televisiosarja)

text: Tuotantokausien aikana seurataan takaumien kautta Oliverin vaiheita mm. Lian Yulla ja Hongkongissa. Samalla hänen tehtävänsä Starling Cityn suojelijana muuttuu – hän pelastaa ihmishenkiä ja jättää nimilistan taakseen. Uudet viholliset (mm. Malcolm Merlyn, Slade Wilson) sekä ystävät saavat Oliverin ymmärtämään hänen työnsä todellisen tarkoituksen. Oliver kokee kausien aikana myös henkilökohtaisia menetyksiä.


title: Arrow (televisiosarja)

text: Tammikuussa 2012 The CW ilmoitti suunnittelevansa uutta televisiosarjaa Vihreän Nuolen hahmon ympärille. Heti seuraavalla viikolla sarjan nimeksi tuli "Arrow" ja pilottijakson ohjaajaksi valittiin David Nutter. Stephen Amell kiinnitettiin sarjan päärooliin 31. tammikuuta 2012.


title: Arrow (televisiosarja)

text: Sarjan tuottajana toimiva Marc Guggenheim kertoi lokakuussa 2012 että "Arrow" kertoo täysin oman tarinan, eikä sen juonta sekoiteta vuonna 2001 alkaneen "Smallvillen" Vihreään Nuoleen.


title: Arrow (televisiosarja)

text: Sarjan kuvaukset alkoivat maaliskuussa 2012 Vancouverissa.


title: Arrow (televisiosarja)

text: 23. helmikuuta 2016 Titan Books julkaisi "Arrow - Vengeance" nimisen romaanin, jonka tarina sijoittuu televisiosarjan toiselle kaudelle. Sen ovat kirjoittaneet Oscar Balderrama ja Lauren Certo.


title: Ra.One

text: Ra.One on vuonna 2011 ilmestynyt intialainen hindinkielinen supersankarielokuva, jonka on ohjannut Anubhav Sinha. Pääosia näyttelevät Shahrukh Khan, Kareena Kapoor ja Arjun Rampal. Viivästysten jälkeen elokuva sai maailmanlaajuisen ensi-iltansa 26. lokakuuta 2011.


title: Ra.One

text: "Ra.One" sai sekalaisia arvosteluja kriitikoilta, mutta oli kaupallinen menestys. Box Office India julisti sen ”hitiksi”. Se voitti monia palkintoja tekniikastaan, mukaan lukien National Film Awards- ja Filmfare Awards -palkinnot parhaista erikoistehosteista.


title: Lilly Leemann

text: Maria Martha Lilly Leemann-Lehtimäki (1. syyskuuta 1896 Bern – 18. toukokuuta 1973 Leningrad) oli sveitsiläissyntyinen oopperalaulaja, joka oli äänialaltaan sopraano. Hän oli Suomen sisällissodan punaisten komentajiin kuuluneen lentäjän Verner Lehtimäen puoliso.


title: Lilly Leemann

text: Lilly Leemann oli vauraan berniläisen suvun tytär, joka tutustui 1920-luvun vaihteessa punaisten johtohahmoihin kuuluneeseen juristi Einari Laaksovirtaan. Tämä oli mukana Leninin Keski-Eurooppaan lähettämässä Neuvosto-Venäjän diplomaattivaltuuskunnassa, joka majoittui Bernissä Leemannin suvun kotitaloon. Varsinainen kytkös Leemannin perheen ja venäläisten bolševikkien välillä on tuntematon. Leemann rakastui salanimellä Karl Brandt esiintyneeseen Laaksovirtaan ja matkusti hänen seurassaan Pietariin.


title: Lilly Leemann

text: Verner Lehtimäen Leemann tapasi keväällä 1921 ollessaan esiíntymässä Pietarin Astoria-hotellissa. Leemann ja Laaksovirta olivat tiettävästi kihloissa, mutta hän alkoi kuitenkin seurustella Lehtimäen kanssa. Pariskunta sai ainoan lapsensa Einon vuonna 1922 ja matkusti seuraavana vuonna Kiinaan. He menivät naimisiin Shanghaissa sijainneessa Suomen konsulaatissa. Avioliitto solmittiin viranomaisten harhauttamiseksi, jotta perhe saisi Suomen passit. Verner Lehtimäki oli maassa vain lyhyen aikaa, jatkaen pian matkaa Yhdysvaltoihin. Lilly puolestaan jäi kaupunkiin vuodeksi Eino-poikansa sekä Vernerin veljen Jalmar Lehtimäen ja tämän perheen kanssa. Hän esiintyi muun muassa Shanghain kaupunginorkesterin kanssa.


title: Lilly Leemann

text: Vuoden 1924 alussa Leemann ja Jalmar Lehtimäki perheineen seurasivat Verneriä Yhdysvaltoihin. He asettuivat aluksi San Franciscoon, jossa Verner työskenteli veljensä kanssa lentokoneteollisuudessa. Myöhemmin he muuttivat Kaliforniasta Chicagon kautta New Yorkiin. Veljesten toiminta Yhdysvalloissa liittyi ilmeisesti Neuvostoliiton antamaan tiedustelutehtävään. Takaisin Neuvostoliittoon Lehtimäet palasivat huhtikuussa 1932. Verner teloitettiin Stalinin vainoissa vuonna 1938, mutta Lilly ja Eino saivat jäädä asumaan Leningradiin.


title: Lilly Leemann

text: Lilly Leemann levytti vuonna 1928 Yhdysvalloissa Victor-levy-yhtiölle viisi suomenkielistä kappaletta. Niistä kahteen kertaan levytetty "Kerjäläisen laulu" on julkaistu myös vuonna 2013 ilmestyneellä kokoelma-albumilla "Proletaarit nouskaa! – Amerikansuomalaisia työväenlauluja 1914–1930". Leemann teki levytyksensä New Yorkissa sekä New Jerseyn Camdenissä sijaitsevassa kirkossa.


title: Lilly Leemann

text: Levytetyt kappaleet:


title: Linda Vink

text: Linda Vink (oikealta nimeltään Linda Sara Sofia Lastunen, s. 18. maaliskuuta 1996 Espoo) on suomalainen laulaja. Hän on kotoisin Espoosta, mutta hän asuu nykyisin Hämeenlinnassa.


title: Linda Vink

text: Hän nousi kuuluisuuteen kesäkuussa 2013 julkaistun kappaleen "Vink Vink" myötä, joka aiheutti sanoituksillaan kohua eri medioissa. Artistin toinen single, "Pussauskoppiin" julkaistiin saman vuoden marraskuussa. Molemmat singlejulkaisut kattava esikoisalbumi, "Dödöö ja meikkii" julkaistiin digitaalisesti ladattavana helmikuussa 2014 sekä CD-levynä saman vuoden maaliskuussa.


title: Linda Vink

text: Linda Vink on ennen laulu-uraansa harrastanut kuoroa, pianonsoittoa ja koulumusikaaleja. Laulu-uralle artisti päätyi Maki Kolehmaisen ja Jimi Constantinen ansiosta, jotka toimivat nykyään Vinkin taustavoimina uusien kappaleiden tekemisessä.


title: Marcus Wallenberg

text: Marcus Wallenberg (s. 2. syyskuuta 1956), lempinimeltään ”Husky”, on ruotsalainen pankkiiri ja teollisuusmies. Hän kuuluu vaikutusvaltaiseen Wallenbergin sukuun. Hänen isoisänsä Marcus Wallenberg (1899–1982) oli tunnettu pankkiiri ja teollisuusmies, ja hänen isänsä oli pankkiiri Marc Wallenberg.


title: Marcus Wallenberg

text: Hän on tunnettu kuulumisestaan korkeantason kansainvälisiin ajatushautomoihin Trilateraaliseen komissioon ja Bilderberg-ryhmään (osallistunut mm. 1980, 1994) ja on ollut Bilderbergin johtoryhmän jäsen.


title: Marcus Wallenberg

text: Hän on opiskellut Georgetownin yliopistossa. Hänen serkkunsa on Jacob Wallenberg.


title: Marcus Wallenberg

text: Marcus Wallenbergin Liiketaloudellinen tutkimussäätiö jakaa apurahoja Suomessa.


title: Marcus Wallenberg

text:
Puheenjohtaja: AB Electrolux, Foundation Asset Management AB, LKAB, Saab AB, SEB Skandinaviska Enskilda Banken AB
Johtaja: AstraZeneca Plc, EQT Holdings AB, Knut and Alice Wallenberg Foundation, Stora Enso Oyj, Temasek Holdings Ltd, Investor


title: Marcus Wallenberg

text: Johtaja: Citicorp (Hongkong), S G Warburg Co Ltd (Lontoo), Deutsche Bank (Saksa), Citibank N.A. (New York)


title: Marcus Wallenberg

text: Wallenberg on naimisissa Fanny Sachsin kanssa ja heillä on kaksi lasta. Wallenbergillä on viisi lasta aiemmasta avioliitostaan.


title: UCI World Tour 2014

text: UCI World Tour 2014 oli kuudes Kansainvälisen pyöräilyliiton kehittämän kilpailusarjan kausi. Se alkoi Australiassa järjestetystä Tour Down Under -kilpailusta 21. tammikuuta ja päättyi 14. lokakuuta Pekingin ympäriajoon. Kauden voitti Alejandro Valverde ja toiseksi sijoittui Alberto Contador joka hävisi Valverdelle 66 pistettä. Simon Gerrans sijoittui kolmanneksi yli 200 pistettä Valverdea pienemmällä pistesaaliilla. Joukkuekilpailun voitti Movistar Team. Toiseksi sijoitti BMC Racing Team ja kolmanneksi Team Tinkoff-Saxo.


title: UCI World Tour 2014

text:
Kaikki 18 UCI ProTeam -joukkuetta osallistuvat World Touriin. Kilpailun järjestäjä voi lisäksi myöntää osallistumisoikeuden myös UCI Professional Continental -tason joukkueille ja kansallisille joukkueille. ProTeam-joukkueet, joiden on osallistuttava kaikkiin 29 kilpailuun ovat:
Lähde: UCI


title: UCI World Tour 2014

text: † Maailmanmestaruuskilpailujen joukkueaika-ajosta myönnetään pisteitä ainoastaan joukkuekilpailuun, ei henkilökohtaiseen eikä maakohtaiseen rankingiin.


title: Leos Carax

text: Leos Carax, oik. Alex Christophe Dupont (s. 22. marraskuuta 1960), on ranskalainen elokuvaohjaaja, kriitikko ja käsikirjoittaja.


title: Leos Carax

text: Caraxin tehdessä elokuvaa "Pont-Neufin rakastavaiset" aikataulut pettivät ja sen seurauksena budjetti ei pitänyt. Caraxin ohjaajan ura oli sen jälkeen pitkään katkolla.


title: Leos Carax

text: Caraxin elokuva "Levoton veri" esitettiin Berliinin elokuvajuhlilla. Elokuvassa "Holy Motors" (2012) näyttelee pääosaa hänen yhteistyökumppaninsa Denis Lavant. Elokuva kilpaili Kultaisesta palmusta Cannesin elokuvajuhlilla 2012 . Vuonna 2016 "Holy Motors" äänestettiin BBC:n kyselyssä tämän vuosisadan 16. parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.


title: Boy Meets Girl (vuoden 1984 elokuva)

text: Boy Meets Girl on Leos Caraxin ohjaama elokuva vuodelta 1984. Sen ensi-ilta oli Ranskassa Cannesin elokuvajuhlien aikaan Kriitikkojen viikolla.


title: Boy Meets Girl (vuoden 1984 elokuva)

text: Mustavalkoisessa melodraamassa nuori Alex (Denis Lavant) etsii itseään Pariisin yössä ja tapaa Mireillen (Mireille Perrier), joka on ehkä tanssija.


title: Boy Meets Girl (vuoden 1984 elokuva)

text: "Helsingin Sanomien" Mikael Fräntin mielestä pienimuotoinen elokuva on samalla kertaa hauska ja traaginen, ihastuttava ja pelottava, älyllinen ja tunteellinen.


title: Gojong

text: Gojong (, hanja 高宗; 8. syyskuuta 1852 Soul – 21. tammikuuta 1919 Soul) oli Koreaa hallinneen Joseon-dynastian kuningas vuosina 1863–1897 ja Korean keisari vuosina 1897–1907. Hänen valtakaudellaan eristäytynyt Korea pakotettiin avautumaan kaupankäyntiin ulkomaiden kanssa ja maa menetti vähä vähältä itsenäisyytensä päätyen lopulta kokonaan Japanin hallitsemaksi.


title: Gojong

text: Gojong oli Koreaa hallinneen Joseon-dynastian 26. hallitsija. Hallitsijasuku oli jo kahdensadan vuoden ajan pyrkinyt eristämään Korean kaikilta ulkoisilta vaikutteilta. Gojong nousi valtaistuimelle vuonna 1863 ollessaan vielä lapsi ja aluksi todellista valtaa käytti hänen sijaishallitsijana toiminut isänsä Daewongun, joka pyrki vahvistamaan Koreaa ja suhtautui vihamielisesti kaikkiin ulkomaalaisiin. Gojong ryhtyi hallitsemaan itse vuonna 1873. Kolme vuotta myöhemmin Japani lähetti sotalaivansa Korean vesille ja pakotti Gojongin avaamaan kolme korealaista satamaa japanilaisille aluksille sekä myöntämään japanilaisille Koreassa eksterritoriaalioikeudet. Soulissa puhjenneiden japanilaisvastaisten mellakoiden jälkeen Japani voimisti vuonna 1882 otettaan Koreasta, mikä sai Kiinan ryhtymään vastatoimiin. Samana vuonna Daewongun siepattiin ja vietiin vankina Kiinaan, minkä jälkeen valta hovissa siirtyi vanhoilliselle kuningatar Minille. Vuonna 1884 Korean japanilaismieliset yrittivät vallankaappausta, missä yhteydessä Gojong otettiin vangiksi ja useita hänen ministereitään surmattiin. Kiinasta lähetetyt sotilaat kuitenkin kukistivat kaappauksen ja vapauttivat hänet. Seuraavana vuonna Kiinan ja Japanin hallitus sopivat jaetusta vaikutusvallasta Koreassa.


title: Gojong

text: Keväällä 1894 puhjenneen Donghak-kapinan aikana Gojong pyysi jälleen sotilaallista apua Kiinalta. Japani vastasi tähän lähettämällä Koreaan moninkertaisen määrän sotajoukkoja ja miehitti koko maan. Seurannut Kiinan–Japanin sota päättyi Japanin voittoon ja Shimonosekin rauhassa 1895 Kiinan oli tunnustettava Korean itsenäisyys. Kun Korean hallitus ei tämän jälkeen suostunut tottelemaan japanilaisten ohjeita yhteiskunnallisten uudistusten toteuttamisesta, Japanin edustaja organisoi lokakuussa 1895 salaliiton, jonka jäsenet tunkeutuivat kuninkaalliseen palatsiin ja surmasivat kuningatar Minin. Maahan syntyi jälleen Japanin vastaisia levottomuuksia, ja Gojong joutui pakenemaan Venäjän lähetystön turviin. Hän joutui myöntämään venäläisille monia kaupallisia etuja Koreassa ennen kuin pääsi palaamaan palatsiinsa helmikuussa 1897. Lokakuussa 1897 hän julisti Korean keisarikunnaksi ja itsensä sen keisariksi korostaakseen itsenäisyyttä Kiinan keisarista.


title: Gojong

text: Vuosien 1904–1905 Venäjän–Japanin sodan aikana Japani miehitti Korean ja pakotti Gojongin allekirjoittamaan sopimuksen, jolla Japani sai oikeuden sijoittaa joukkojaan pysyvästi Koreaan sekä nimittää edustajiaan Korean hallitukseen. Sodan jälkeen Koreasta tuli käytännössä Japanin protektoraatti. Kun japanilaisille paljastui, että Gojong oli lähettänyt edustajiaan Haagin konferenssiin vetoamaan Korean itsenäisyyden puolesta, hänet pakotettiin vuonna 1907 luopumaan kruunusta poikansa Sunjongin hyväksi. Korea liitettiin virallisesti Japanin valtakuntaan vuonna 1910. Gojong kuoli vuonna 1919. Keisarin kuoltua levisi huhu, jonka mukaan japanilaiset olivat myrkyttäneet hänet. Hautajaisten yhteydessä alkoi myös Koreassa japanilaisvastainen maaliskuun 1. päivän liike.


title: Kerkko Koskinen Kollektiivi

text: Kerkko Koskinen Kollektiivi on Kerkko Koskisen kokoama yhtye, jossa solisteina laulavat Manna, Vuokko Hovatta sekä Maija Vilkkumaa. Lisäksi Kerkko toimii yhtyeessä taustalaulajana. Tammikuussa 2014 tiedotettiin alkuperäisjäsenen Paula Vesalan jättäneen yhtyeen vedoten muihin kiireisiinsä. Vesalan yhtyeessä korvasi Maija Vilkkumaa.


title: Kerkko Koskinen Kollektiivi

text: Yhtye julkaisi kultaa myyneen esikoisalbuminsa elokuussa 2012. Albumilta julkaistiin singlet ”Nukun hiljaa kirkkomaassa” sekä ”Laura Palmer”, joista jälkimmäisestä kasvoi pienimuotoinen radiohitti.


title: Kerkko Koskinen Kollektiivi

text: Kerkko Koskinen sovitti Jouluradiota varten uuden version ”Hoosianna”-hymnistä. Kappale soi Jouluradion vuoden 2013 ensimmäisenä kappaleena 1. joulukuuta ja singlenä se julkaistiin 6. joulukuuta 2013.


title: Kerkko Koskinen Kollektiivi

text: Yhtye julkaisi toisen studioalbuminsa 12. syyskuuta 2014.


title: Beggars Opera

text: Beggars Opera oli progressiivisen rockin yhtye Glasgow’sta Skotlannista. Sen perustivat vuonna 1969 kitaristi Ricky Gardiner (s. 1948 Edinburgh), Alan Park (koskettimet), (s. 1951 Glasgow), Martin Griffiths (laulu), Marshall Erskine (basso, huilu) ja Raymond Wilson (rummut).


title: Beggars Opera

text: Vuonna 1970 yhtye allekirjoitti levytyssopimuksen Vertigo Recordsin kanssa ja julkaisi samana vuonna ensimmäisen albuminsa "Act One" sekä singlen ”Sarabande”.


title: Beggars Opera

text: Seuraavana vuonna julkaistiin toinen albumi "Waters of Change", ja yhtyeeseen liittyi basisti Gordon Sellar (s. 1947, Glasgow). Albumilta julkaistu single ”Time Machine” menestyi hyvin Saksassa, jossa yhtye esiintyi ahkerasti.


title: Beggars Opera

text: Erskine lähti yhtyeestä ennen kolmannen albumin "Pathfinder" (1972) levytyksiä. Albumilla kuullaan cover-versio Richard Harrisin hitistä ”MacArthur Park”.


title: Beggars Opera

text: Yhtye koki useita miehistömuutoksia: Pete Scott tuli Martin Griffithsin tilalle vuonna 1972, ja Linnie Paterson korvasi Pete Scottin 1973. "Get Your Dog Off Me" -albumin (1973) nauhoituksiin osallistuivat Gardiner, Park and Sellar).


title: Beggars Opera

text: Vuonna 1974 koottiin uusi Beggars Opera, joka levytti kaksi albumia Jupiter Recordsille Saksassa: ”Sagittary” kokoonpanolla Ricky Gardiner (kitara), Pete Scott (laulu), Virginia Scott (mellotron) ja Mike Travis (rummut) sekä "Beggars Can't Be Choosers", jossa Clem Cattini tuli Mike Travisin tilalle rumpuihin.


title: Beggars Opera

text: Ricky Gardiner soitti David Bowien albumilla "Low" ja Iggy Popin albumilla "Lust for Life" sekä "Idiot" –albumin kiertueella 1976. Hän kirjoitti yhdessä Iggy Popin kanssa kappaleen ”The Passenger”.


title: Beggars Opera

text: Alan Park on työskennellyt Cliff Richardin kiertueilla ns. musical directorina useamman vuoden ajan.


title: Major League Baseball -kausi 2014

text: Major League Baseball kausi 2014 oli Major League Baseballin kausi, joka alkoi 22. maaliskuuta. Kauden ensimmäisen ottelun pelasivat Los Angeles Dodgers ja Arizona Diamondbacks Sydneyssä, Australiassa. Pohjois-Amerikan ottelut alkoivat 30. maaliskuuta ja päättyivät runkosarjan osalta 28. syyskuuta.


title: Major League Baseball -kausi 2014

text: MLB:n 85. All stars -ottelu pelattiin 15. heinäkuuta Minnesota Twinsin kotistadionilla Target Fieldissa, Minneapolisissa. Ottelun voitti AL juoksuin 5–3. American Leaguen mestarilla oli näin ollen kotietu kauden World Series -ottelusarjassa.


title: Major League Baseball -kausi 2014

text: Kausi oli Bud Seligin viimeinen Baseball komissaarina.


title: Major League Baseball -kausi 2014

text: Suuria muutoksia edelliseen kauteen verrattuna ohjelmassa ei ollut. Kummassakin liigassa pelasi 15 joukkuetta jaettuna kolmeen viiden joukkueen divisioonaan. Koska joukkueita on pariton määrä, pelattiin interleague -otteluita lähes jokaisena päivänä pitkin kautta. Kullekin joukkueelle tuli 20 ottelua toisen liigan joukkueita vastaan. Kukin joukkue pelasi kolmen ottelun sarjan toisen liigan yhden divisioonan neljää joukkuetta vastaan, ja divisioonan viides joukkue kohdattiin kahdessa kahden ottelun sarjassa (toinen sarja kotona, toinen vieraissa). Toisin kuin edellisellä kaudella näitä neljän ottelun sarjoja ei pelattu samalla viikolla, vaan kahdessa osassa touko- ja elokuussa.


title: Major League Baseball -kausi 2014

text: Divisioonaparit, joista nämä 16 interleague ottelua joukkuetta kohti muodostettiin olivat tällä kertaa: AL East vs. NL Central, AL Central vs. NL West ja AL West vs. NL East


title: Major League Baseball -kausi 2014

text: Loput neljä ottelua tulivat paikallisvastustajan kohtaamisesta myös kahdesti kotona ja kahdesti vieraissa. Tämä vastustaja tuli kullekin joukkueelle toisen liigan vastaavasta divisioonasta. Näissä pareissa oli vain muutamia muutoksia edelliseen kauteen verrattuna.


title: Major League Baseball -kausi 2014

text:
Joukkueiden paikallisvastustajat
Loput 142 ottelua pelattiin saman liigan joukkueita vastaan. Kukin joukkue kohtasi divisioonansa muut neljä joukkuetta 19 kertaa (yhteensä 76 ottelua) ja muut liigan kymmenen joukkuetta 6-7 kertaa (66 ottelua).


title: Major League Baseball -kausi 2014

text: Liigan välieriin (Division Series) selviytyvät suoraan divisiooniensa parhaat joukkueet (järjestys määräytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelmällä pudotusottelut (wild card game), joiden voittajat pääsivät mukaan välieriin. Divisioonan voitosta pelataan lisäottelu kahden parhaan ollessa tasatilanteessa. Samoin pääsystä villin kortin -otteluun voidaan joutua lisäotteluun. Tällä kertaa näitä uusintoja ei tarvittu.


title: Major League Baseball -kausi 2014

text: Division Series'issa divisioonavoittajista paras kohtaa villin kortin ottelun voittajan, joka nykyisin voi olla myös samasta divisioonasta. Kaksi muuta divisioonavoittajaa pelaavat keskenään. Ottelut aloitetaan runkosarjassa paremmin menestyneen kotikentällä kahdella ottelulla, jonka jälkeen ottelut 3 ja tarvittaessa 4 pelataan heikommin menestyneen kotona. Mikäli tarvitaan viides ottelu, se pelataan jälleen paremman kotikentällä. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series).


title: Major League Baseball -kausi 2014

text: Liigan mestaruus ratkeaa paras seitsemästä -systeemillä, eli ensiksi neljä voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan kahdella pelillä paremmin sijoittuneen kotikentällä (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeistä jälleen paremman joukkueen kotikentällä.


title: Major League Baseball -kausi 2014

text: World Series pelataan samalla kaavalla kuin League Championship Series. Kotietu on sen liigan mestarilla, joka kyseisellä kaudella voittaa All stars -ottelun, tällä kertaa siis AL. Kuten interleague -otteluissa, myös World Seriesissä, designated hitter -sääntöä käytetään otteluissa, joissa American Leaguen joukkue on kotijoukkueena.


title: Major League Baseball -kausi 2014

text: Wild card games:


Kairon julistus ihmisoikeuksista islamissa (lyhyemmin Kairon julistus) on 57 maasta koostuvan Islamilaisen yhteistyöjärjestön vuonna 1990 laatima ihmisoikeuksien julistus. Julistus on vastine Yhdistyneiden kansakuntien ihmisoikeuksien julistukselle, jota islamilaiset maat pitävät liian länsimaisena, ja jonka vaatimusta uskonnonvapaudesta ne vastustavat. Kairon julistus pyrkii mukauttamaan ihmisoikeudet islamilaisen lain šarian mukaisiksi.


title: Louhisaaren kalliomaalaus

text: Louhisaaren kalliomaalaus sijaitsee Pyhäjärven Louhisaaressa Parikkalassa Etelä-Karjalassa Venäjän vastaisen rajan lähellä sen rajavyöhykkeellä. Maalaus on kivikautinen ja sen löysi Olavi Ahokas vuonna 1988.


title: Louhisaaren kalliomaalaus

text: Maalaus sijaitsee Suitsansaaren itäpuolella olevan Louhisaaren länsirannalla sen ruhjeisen kallioseinämän eteläpäässä. Valtakunnan rajalle on 2 kilometriä matkaa. Maalauksen alin kohta on nykyään 1,8 metriä vedenpinnan yläpuolella, mutta 1800-luvulla vedenpinta oli noin 1,5 metriä ylempänä. Tämä näkyy edelleen kalliossa vaaleana vaakasuuntaisena kulumana. Esihistoriallisella ajalla järven pinta on kuitenkin ollut nykyistäkin alempana. Maalauskallion pinta katsoo lounaaseen.


title: Louhisaaren kalliomaalaus

text: Maalausalueella on punaväriä paikoin 4 metriä leveällä alueella, mutta selviä kuvioita erottuu vaivoin muutamasta kohdasta. Oikealla oleva suurin kuvio on melko epäselvä ja sillä on verkkomainen rakenne, joka on mitoiltaan 90×30 senttimetriä. Ihmissilmin katsoen vaikuttaa siltä, että verkkokuvio onkin 7−8 hirveä, jotka "seisovat toistensa päällä" eli ne on maalattu allekkain. Edelleen, valokuvan punaväriä digitaalisesti vahvistamalla näyttää siltä, kun hirviä onkin kaksi turvat vastakkain ja näitä monta päällekkäin.


title: Louhisaaren kalliomaalaus

text: Hirvistä oikealle on heikosti säilynyt koukkupolvinen ihminen ja aivan oikeassa reunassa on kämmenpainauma. Äärimmäisenä vasemmalla erottuu kaksi erillistä eläinkuviota, jotka katsovat toisiaan.


title: Bäk in bisnes

text: Bäk in bisnes on rap-artisti Tykopaatin kolmas pitkäsoitto, joka julkaistiin Monsp Recordsin kautta 4. huhtikuuta 2014. Albumin ensimmäinen musiikkivideo julkaistiin kappaleesta "Puistossa" joulukuussa 2011, ja toinen musiikkivideo kappaleesta "Huono maine" maaliskuussa 2014. Kolmas musiikkivideo julkaistiin huhtikuussa 2014 albumin nimikkokappaleesta "Bäk in bisnes".


title: Milja Kuikka

text: Milja Anniina Kuikka (s. 20. helmikuuta 1984 Luvia) on suomalainen entinen pikajuoksija. Hän edusti urallaan Tampereen Pyrintöä, Porin Tarmoa, Euran Raikua ja Porin Yleisurheilua. ja hänen valmentajinaan toimivat Rauno Harju sekä Jussi Ihamäki. Kuikka saavutti Kalevan kisoista yhden mitalin, pronssia 400 metrin aitajuoksussa vuonna 2009.


title: Especially for You

text: "Especially for You" on Kylie Minoguen ja Jason Donovanin duetto ja se julkaistiin 28. marraskuuta 1988. Kappale on single Minoguen albumin "Enjoy Yourself" (1989) yhdysvaltalaisesta versiosta ja Donovanin albumilta "Ten Good Reasons" (1989). Sen kirjoittivat ja tuottivat Mike Stock, Matt Aitken ja Pete Waterman.


title: Pont-Neufin rakastavaiset

text: Pont-Neufin rakastavaiset ("Les Amants du Pont-Neuf") on ranskalaisen elokuvaohjaajan Leos Caraxin ohjaama elokuva vuodelta 1991.


title: Pont-Neufin rakastavaiset

text: Elokuvaa kuvattiin Pariisissa Pont Neufin sillalla, kun se oli korjattavana. Silta ehti valmistua ennen kuin elokuvan kuvaukset saatiin päätökseen, ja se aiheutti budjettiongelmia, ja katsojamäärät jäivät vähiin. Caraxin ohjaajan ura oli sen jälkeen pitkään katkolla.


title: Pont-Neufin rakastavaiset

text: Tarina kertoo viinaan menevästä tulennielijästä ja varuaan kodin tytärestä, sokeutuvasta kuvataiteilijasta. He elävät Pont Neufin sillalla.


title: Pont-Neufin rakastavaiset

text: Tv-maailman kriitikon mukaan kurjuus ja kärsimys saavat elokuvassa hämmentävän kauniin kuvauksen. "Video-oppaassa" vuodelta 1994 Olavi Similä näkee elokuvan viehätyksen piilevän yltiöpäisessä, romanttisen runollisessa tunnelmassa ja visuaalisessa hehkutuksessa. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Kaj Lindgren

text: Kaj August Lindgren (20. elokuuta 1908 Helsinki – 6. maaliskuuta 1976 Helsinki) oli suomalainen rehtori, kääntäjä ja ruotsin kielellä kirjoittanut runoilija.


title: Kaj Lindgren

text: Kaj Lindgrenin vanhemmat olivat lennätinpäällikkö August Lindgren ja Hanna Boberg. Hän pääsi ylioppilaaksi 1928 ja valmistui filosofian maisteriksi 1934.


title: Kaj Lindgren

text: Lindgren toimi Pernajan Kuggomissa sijaitsevan Itä-Uudenmaan kansankorkeakoulun (Östra Nylands folkhögskola) rehtorina.


title: 10 000 metrin juoksu olympialaisissa

text: 10 000 metrin juoksu on kuulunut olympialaisten lajivalikoimaan vuodesta 1912. Menestynein maa miesten 10 000 metrin juoksun olympiakilpailuissa on Suomi, joka on saanut seitsemän olympiavoittoa. Suomella on myös määrällisesti eniten matkan olympiamitaleita. Toiseksi menestynein maa on Etiopia viidellä kultamitalillaan. Naisten 10 000 m on ollut olympialajina vuodesta 1988. Naisten menestynein maa on Etiopia.


title: Sofi Liljekvist

text: Sofi Marie-Louise Liljekvist (o.s. Fagerholm, s. 1. tammikuuta 1984 Larsmo) on suomalainen kolmiloikkaaja. Hän edustaa pietarsaarelaista IF Drottia ja hänen valmentajanaan toimii Johan Fagerholm. Liljekvist on saavuttanut Kalevan kisoista kolmiloikassa kaksi mitalia; hopeaa vuonna 2008 ja pronssia vuonna 2009. Lisäksi hän on saavuttanut sisäratojen SM-kilpailuista pronssia 2008.


title: Lotta-Kaisa Eliander

text: Lotta-Kaisa Eliander (o.s. Välkkynen, s. 25. tammikuuta 1985 Vammala) on suomalainen kiekonheittäjä. Hän on edustanut vuodesta 2015 lähtien Turun Urheiluliittoa. Aikaisemmin hän edusti Huittisten seudun Yleisurheilua. Hänen valmentajinaan toimivat Jyrki Välkkynen sekä vuonna 2006 valmennukseen mukaan tullut Ville-Pekka Vuorento.


title: Lotta-Kaisa Eliander

text: Eliander on saavuttanut Kalevan kisoista kiekonheiton pronssia vuonna 2009. Kiekonheiton talvimestaruuskilpailuissa hän voitti kultaa vuonna 2017 ja hopeaa 2009.


title: Serhi Haiduk

text: Serhi Haiduk on ukrainalainen kontra-amiraali, joka toimii Ukrainan merivoimien komentajana. Hänet nimitettiin tehtävään 2. maaliskuuta 2014, kun aiempi komentaja, Denis Berezovskyi erotettiin tehtävästään.


title: Serhi Haiduk

text: 19. maaliskuuta 2014 osana Krimin kriisiä venäläismieliset sotilaat valtasivat Ukrainan laivaston päämajan ja veivät Haidukin mukanaan.


title: Pan (vuoden 2015 elokuva)

text: Pan on vuonna 2015 ensi-iltansa saanut Joe Wrightin ohjaama fantasiaelokuva, joka perustuu J. M. Barrien näytelmään "Peter Pan". Elokuvan pääosissa ovat Hugh Jackman, Garrett Hedlund, Rooney Mara ja Amanda Seyfried.


title: Pan (vuoden 2015 elokuva)

text: "Pan" sai ensi-iltansa Yhdysvalloissa 17. heinäkuuta 2015.


title: Pan (vuoden 2015 elokuva)

text: Peter siepataan lentävällä merirosvolaivalla Lontoosta poikienorpokodista. Hänet kuljetetaan Mikä-Mikä-maahan, jossa maan pahin merirosvo Mustaparta pakottaa niin Peterin kuin tuhannet muut orpopojatkin kaivauksille etsimään keijupölyä. Peter löytääkin tätä, mutta eräs mies ottaa tämän tältä ja väittää, että löysi sen itse. Peter yrittää puolustaa itseään ja tästä hän joutuu laivan lankulle. Peter tippuu lankulta, mutta saa ilokseen huomata, että osaa lentää. Tästä seuraa kaiken laista: Peter tapaa Tiikerililjan, ysyävystyy James Hookin kanssa ja taistelee merirosvoja vastaan.


title: Pan (vuoden 2015 elokuva)

text: Peter Panin rooliin valittiin Levi Miller. Tiikerililjan (Tiger Lily) rooliin harkittiin muun muassa Lupita Nyong’oa ja Adèle Exarchopoulosia, mutta roolin sai lopulta Rooney Mara. Mustaparraksi (Blackbeard) harkittiin Javier Bardemia, mutta tämän kieltäydyttyä ja roolin sai Hugh Jackman.


title: Nothing’s Real but Love

text: Nothing's Real but Love on englantilaisen laulaja-lauluntekijä Rebecca Fergusonin ensimmänen single hänen ensimmäiseltä studioalbumiltaan "Heaven". Single julkaistiin 20. marraskuuta 2011 ja julkaisijana toimi Syco Music. Ensin kappale aiottiin julkaista viikkoa myöhemmin, mutta sitä aikaistettiin Fergusonin esiintymisen vuoksi "The X Factor"-ohjelmassa. Kappaleen virallinen musiikkivideo ladattiin YouTubeen 23. marraskuuta 2011.


title: Nothing’s Real but Love

text: Digital Spyn musiikkikriitikko antoi kappalelle neljä tähteä viidestä kehuen sen "lempeitä akustisia soittimia" ja sanoja. Kappale debytoi Britannian singlelistalla sijalla 10, joka oli myös sen paras listasijoitus. Ulkomailla se sijoittui kahdenkymmenen parhaan joukkoon Italiassa ja Australiassa, jossa se myös palkittiin kultalevyllä.


title: Nothing’s Real but Love

text: "Nothing's Real but Love" on Fergusonin ja Eg Whiten kirjoittama keskitempoinen soul-pop-kappale. Se on sävelletty A-molliin ja sen tempo on 72 iskua minuutissa. Fergusonin ääniala vaihtelee kappaleellä välillä A3–F#5.


title: Nothing’s Real but Love

text: Laulaja on kertonut, että kappale kertoo siitä, mikä on oikeasti tärkeää: "Joskus ihmiset unohtavat, mikä on tärkeää. --- Ei raha tai auto, vaan rakkaus! Tiedän sen kuulostavan kliseiseltä, mutta uskon aidosti sen olevan totta."


title: Juha Kantola

text: Juha Albini Kantola (s. 30. lokakuuta 1908 Lehtimäki) on suomalainen kirjailija.


title: Annikki Keinonen

text: Anna-Kaarina (Annikki) Keinonen (s. 18. maaliskuuta 1908 Huittinen) on suomalainen kansakoulunopettaja, lähetystyöntekijä ja lastenkirjailija. Hän kirjoitti ylioppilaaksi Kokemäen yhteiskoulusta 1931 ja valmistui opettajaksi Hämeenlinnan seminaarista 1934. Työuransa hän aloitti toimimalla kansakoulunopettajana Helsingissä 1934–1946. Vuodet 1946–1951 hän työskenteli lähetystyöntekijänä Ambomaalla ja vuodet 1952–1968 opettajana Tammelassa.


title: Annikki Keinonen

text: Nimellä "Annikki Keinonen":


title: Sekreettideputaatio

text: Sekreettideputaatio oli Ruotsissa vapauden ajalla (1719–1772) lähes säännöllisesti toimeensa asetettu valtiopäivien valiokunta. Sen asettaminen perustui vuoden 1723 valtiopäiväjärjestykseen. Sekreettideputaatio tarkasti valtaneuvoston pöytäkirjat, erityisesti sisäpoliittisten asioiden osalta, ja myöhemmin se käsitteli myös virkojen täyttämisestä syntyneitä erimielisyyksiä.


title: Varjostettua valoa

text: Varjostettua valoa on Jarno Hiilloskorven ohjaama elokuva vuodelta 1959. Elokuvan käsikirjoituksen Hiiloskorpi on tehnyt Stefan Olivierin romaanista "Ich schwöre und gelobe" (1959; "Lupaan ja vannon", suom. Elli Ristimäki 1961)


title: Varjostettua valoa

text: Elokuvan innoittajana on mahdollisesti ollut television lääkärisarjojen suosio. Huolimatta runsaasta panostuksesta markkinointiin katsojamäärät jäivät suhteellisen vähäisiksi.


title: Varjostettua valoa

text: Sairaalan kirurgi Niilo Leino saa tietää, että hänen kollegakseen on palkattu entinen opiskelijatoveri, peloista kärsivä epävarma Kaarlo Arras. Leino yrittää antaa Arrakselle tilaisuuksia näyttää taitonsa, mutta Arras ei ole päässyt peloistaan.


title: Varjostettua valoa

text: Modest Savtschenko ("Kansan Uutiset") piti arviossaan elokuvaa lupaavana esikoisena ja ”puutteineenkin yllättävän kiinnostavana”. Käsikirjoitusta ja repliikkejä moitittiin useassa arviossa.


title: Varjostettua valoa

text: 1980-luvun arviossaan Markku Tuuli ("Katso") piti elokuvaa ”debyyttiohjauksena lupaavana työnä” ja ”sympaattisena”.


title: Varjostettua valoa

text: Myöhemmin Henri Waltter Rehnström arvioi, että vaikka muutama kohtausta on toteutettu erinomaisesti, kokonaisuutena se jää kuriositeetiksi.


title: Yrjö Mikluha

text: Yrjö Mikluha (17. tammikuuta 1908 Viipuri – 13. joulukuuta 1992 Helsinki) oli suomalainen kirjailija.


title: KHL:n laajeneminen

text: KHL:n laajeneminen on ollut monikansallisen KHL-liigan tavoitteena sarjan perustamisesta 2008 asti. Osa suunnitelmista on toteutunut, osa epäonnistunut ja osaa ollaan vasta toteuttamassa. Vuonna 2012 liiga esitti nykyisen tavoitteensa kasvattaa liigan koko 64 joukkueeseen 22 maassa.


title: KHL:n laajeneminen

text: Liigan mielipide on sittemmin kääntynyt ja se on alkanut karsia taloudellisesti heikompia joukkueita pois sarjasta. Ensimmäisinä putosivat Lada Toljatti ja Jugra Hanty-Mansijsk vuonna 2018.


title: KHL:n laajeneminen

text: Synkentyneiden talousnäkymien vuoksi liigajohto katsoi, että tuleva 2009–2010-kausi mentäisiin nykyisellä joukkuemäärällä. Liigan on ollut tarkoitus laajentua 30 joukkueen sarjaksi jo toiselle kaudelle ja myöhemmin 32 joukkueen liigaksi. Avtomobilist Jekaterinburgin oli tarkoitus liittyä uuteen sarjaan jo kaudelle 2008–2009, mutta taloudellisista ongelmista johtuen seura jäi sarjan ulkopuolelle.


title: KHL:n laajeneminen

text: Tšekilläinen HC Energie Karlovy Vary on tehnyt aiesopimuksen KHL:n kanssa liittymisestään sarjaan. Seura jatkaa myös Tšekin Extraliigassa ja perustaa uuden sisarseuran, joka koostuu Tšekin huippupelaajista.


title: KHL:n laajeneminen

text: Lopulta kaudella 2009–2010 uutena joukkueena mukaan tuli vain HK Avtomobilist, samalla kun HK Himik Voskresensk teki konkurssin ja luopui liigapaikastaan.


title: KHL:n laajeneminen

text: Kaudelle 2010–2011 kuusi seuraa haki laajennuspaikkaa: Jugra Hanty-Mansijsk, HK Krylja Sovetov Moskova, Gazovik Tjumen, HK Budivelnik, Lev Poprad ja Vėtra Vilnius. Näistä Jugra ja Budivelnik saivat luvan liittyä KHL:ään. Budivelnik joutui jättämään paikkansa, sillä seuran jäähalli ei valmistunut ajoissa. Budivelnikin paikka annettiin Lev Popradille, joka ei saanut Slovakian jääkiekkoliitolta ajoissa lupaa, joten alkavan kauden ainoa uusi joukkue on Jugra Hanty-Mansijsk. Lada Toljatti jätti sarjan taloudellisten vaikeuksien vuoksi ja HK MVD ja HK Dynamo Moskova yhdistyivät OHK Dynamoksi.